Badik Karaeng anjo jenis na badik ka battu ri Kajuara, Kabupaten Bone, Sulawesi Selatan. Tau na ngaseng na tappaki punna badikka anne areng lainna Gencong Karaeng ato Bontoala anne ri pare'ki siagang tau alusu'. Anjomi tena na herang niak kassa' magis na anjo Badik Karaenga ri tappaki tinggi'i. Badik Karaeng battu ri adat na Sulawesi Selatan niak ukuran na lompoi sike'de la'bu na siagang 20-25 cm. Anne Badik ka sikammai Badik Lompo Battang ka a'bukku' ki bilah badik na nampa lompoi. Badik Karaeng ri pare' battu ri logam kualitas na baji' ka nampa ri sareangi poe pamor ga'ga ri hulu na, sikamma pamor timpalaja ato pamor mallasoancale. Sikamma arenna anne Badik Karaenga ri pake ki siagang Karaeng-karaeng na Bone Riolo.


Paraikatte erokki punna lanroi lalangna ammanakka, benengta ka ikatte ka, erong ngasengi iya taua anjo tayangngi kalassukangna ananak ka. Punna erokki, jai lalang punna tojeng tojeng jaki boyai, sala sekrena nganreki ikana Kurma / Kuruma. Penelitia nacobai ri tau tiananga , anjomi beberapa najokjokkang buah kurma / kuruma nabali tau tiananga lanro ammanak sangngengna 96 persen. Sangkammaya, tau tianang tena na nganre kurma / kuruma tena na lanro ammanak sangngengna 79 persen. Injo punna trimester awalaka, ki kanre mi anjo kurma / kurumayya sikedde sikedde mo. Punna kajaiang tongi tena tong nabajik. Kabajikanna punna ni konsultasikangi rong lampa ri dottoro ta.


Kamma-kammayya anne loe inopasi kulle niguppa ri bisnis kanre-kanreanga, pakaramula battu ri antekamma batena nipasadia kanrea, siagang apparek kanre loea kasiakna, loe jenisna. Niak sekre jama-jamang nikua foodpreneur, tala sambarang tau kulle anjari foodpreneur ka parallupi loe paissenganna ri kanre-kanreanga. Parallui pahang standar kasiak ga’gayya kamma apa, lekbak ngasengmi nacobai iya ngaseng kanre-kanreanga sollanna kulle nabedakang kasiaka anme sekrea siagang maraenga. Anne foodpreneurka niakpi passion ri bidang kanre-kanreang siagang inung-inungang, tantuna parallu tongki carakdek appallu. Bajikna anne jama-jamanga tenaji na parallu niak modalak lompota ri doek, yang penting rajingki apparek kanre-kanreang berua, bajika kasiakna, ga’ga kualitasna, nampa nitawarkangi mange ri agangta atau siana’ta ngaseng. Anjoji parallu nigaukang punna eroki anjari foodpreneur.


Ki issengji? Kua garring kardiovaskular iareka passabakkang pokokna tau ammoteranga, niaki ri angka 17,9 juta tau ammoterang ri taung 2019, nampa niak kapang 85% passabakkangna iareka garring doke’ siagang stroke. Iamintu sabak ngurana paralluki ngaseng olahraga, punna kulleki allo-allo ki gaukang, paling sikekdek 2,5 jang lalang siminggu kulleki nabali kurangi resiko nitaba garring radiovaskular. Tania ano ji bawang pole, kalengta kulle tongi naung kadar koleterolna siagang cerakna, anjomi intu ruayya anjari passabakkang pokok taua nitaba garring radiovaskular. Anjomi bajiki punna akgoyangji manna sinampe ji, pasuluki songokta, sanggenna bajik pakkasiakta. Bajik tongi anjo kalengta nikasiak, pakrasanganta rong ga’gai bajik tongi katallassanga nipikkirik.


Sanggeng na HP nakke ku pakea mal functions mi. Terakhere nakke ku sambei hand phone ku (sebelum na anne ku pake), nakke ku pake Iphone 5 lalang na kulle 5 taung. Untuk anjo ukuran hp merk apel ni kokkok anne tak bilang cukup awet nah padahal rampik ballak ku, agang ku, keluarga ku antu niaka tong hp tipe singkamma ya siagang anne bertahan paling sallo mi 2 sanggeng na 3 taung. Nakke sikedde bangga iyaa kulle ku rawat elektronik antu anjari apik, anjari achievement mae ri nakka pribadi. Menurut ku nake hand phone kah antu tea ii ji apa apa harusuk ka ni pandang gengsi mingka ni utama kan fungsi siagang kebutuhan na.


Warna na kulik siagang daging na taipa yya jai janisik na. Niak Taipa warna bulo, kunyik, niak tong warna eja ungu ungu. Contona Taipa Harum Manis warna bulo, Taipa Carabao battu ri Filipina warna kunyik siagang Taipa Irwin battu ri Australia warna eja ungu ungu. Nampa niak tongc carita bajik battu ri daerah paling jai taipa ri anne tampaka. Na kana data na Badan Pusat Statistik (BPS), daerah paling jai na hasselek taipa ri Indonesia teai Indramayu, maraeng Jawa Timur. Jawa Timur ni catak hasselekang taipa sijai 1,1 Juta ton lalang na 2021 roloa. Na kana Sobir, punna ni ciniki perhitungan kalenderek ka musim taipa biasanna ri akherek sanggeng na awalak taung.


Food stylish anne tenapa jai tau ri Indonesiayya riapanjari pa'jamajamanga. Food stylish anne jamma jamma nappare gammaraki kaccinikang kanreang biasayya. Food stylish anjo napkale'lengi kanreang biasayya ji kacinikang nampa naatoroki tempatna, ragina sanggenna anjo kanreanga tena kalumengi, ti'no dudui kacinikkang ri kamerayya. Food stylish kullei riapanjari kaparalluang komersial siagang hobi. Food stylish anne bisa ripake ri kaparallianga iklanga ri koranga, media sosial, tv, food blogger, vlogger, siagang riga'de gadeang napake promosi. Anne kammaya food stylish jai ammakei ri ga'de gadeanga nasaba punna baji'ki kaccinikang kanreanga jai tau mae rinjo ga'deanga, ala jai tau kammaya anne no fotoi rong kanreangna nampa nganrei.


Lekba na ni lukisik anne, stress ku nakke lumayan kurang. Kulle kapang kah sebenar na punna stress anjo parallu ni parek antu ni lampiaskangi anjo sakring kalut ta mae ri apa apa, nampa ni tuangi mae ri sesuatu. Kekalutan ta anjo tantu mi identik siagang apa apa anjo tena yaa na teraturuk, barbar. Jari nakke menurut ku akgambarak anggunlu wattu ta stress tena na sama sekali na bantu ki. Anjo niak ja ni tamba tambai ji pikiran ta kah harusuk ki ni pasi cocok anjo detail na gambarak ka. Punna ak gambarak barbarlu, tena niak apa apa ni pikkirik lalang na anjo gambarak ka. Lappasang mi bawang, jari ki coba mi ping sekre ni lukisik ni gambarak barbarly.


Kamera anjo alat perangka' ri lengkapi ri fungsi erok abadikan se're objek ri gambara' na kulle anjari hasili' battu ri proyeksi lensa.  Kamera anjo alat ri pare' lalang kegiatanna fotografia. Lalang a'kembang na anjo kamera ya ri pare' ki a'rekam bayangan ke lalang film ato kartu memori kamerayya. Sejarah na anjo kamerayya niakmi sebelum na taung masehi anjo ri 5 SM. Lalang kutipan ri bokbok judulu' na History of Photography karya na Alma Davenport na kana niak se're tau arenna Mo Ti na ciniki se're gejala na niak fenomena arenna Kamera Obscura. Kamera niak jai macam-macam na poe niak annang kamera anjo Kamera DSLR, Kamera Mirrorless, Kamera Analog/Film, Kamera Action, Kamera 360 Derajat, Kamera rawa je'ne, na kamera Medium Format.


Punna ri kantoro' anjama, agang jamayya ri rampi' ato dallekang na ruanganga kullei na pare' tena anjari kale-kale ki anjama. Anjomi kulle na pare' rampi' ki siagang agang-agang jamanga ri kantoro' ka. Teai ji anjo poe, niak unsur na pare' rampi' ki siagang ngaseng agang kantoro' ta anjari solid na kulle baji' jama-jamang ta siagang na kulle ri gappa target ri kantoro' ka. Tena pa poe punna niak moment nganre ta siagang ri jam istrhat ka, kulleki makkala siagang ngaseng anjari kulle lan'nya' kasia' bosanga ri kalen ta. Anjomi keuntungan punna anjama ki ri kantoro' ri banding ri balla anjama.


Onde-onde anjo kanrejawa jai ri balukang ri pasara’ ka na terkenal ki mentong ri Indonesia. Anjo onde-onde niak ri pasara’ ka niak poe ri balukang pabalu ri pinggiri jappa ya. Onde-onde terkenal ki ri Indonesia na ri luara negeri. Anjo onde-onde ri pare’ battu ri tepung terigu na tepung ketang nampa ri sanggara ki anjo luara na ri sareangi biji wijen. Niak macam-macam isi na anjo Onde-onde a, yang jai tau ngai anjo onde-onde ri pare’ battu tepung ketan na isi lalang na kacang ijo. Inne onde-onde annyamangi ri panjari ca’ma-ca’ma lammoro ki poe harga na niak sisa’bu sanggeng na tallu sa’bu. Jai poe pabalu ga’de kanrejawa na balukang inne onde-onde a.


Gorontalo, ni issengi sebagai daerah jaia biralle. Masyarakat Gorontalo, napareki anjo biralle, anjari kanreang khasna todo’ Gorontalo iareka Binte Biluhuta. Areng Binte artina biralle nampa Biluhuta artina nisirangi, njari punna niartikangi nikuai biralle nisirang. Bibte Biluhuta paling nyamang nikanre punna bambang kijai. Racikanna iamintu biralle punu’ nicampuruk kaluku paru’, dowang surang juku cakalang nisuwir-suwir nampa nisirangi surang jeknek jaia rampana battu ri Gorontalo. Pila’ nyamangi pole punna nisareangi lasuna sanggarak, toma’, camangi surang lada. Kulle tongi nisareang paccokang lemo. Jai tau angkuai kana singkammaji anne Binte Biluhuta siagang buburuk manado. Padahal maraengi, ka anjo buburuk manadoa assipak dudu punna kittemi nikanrei sigompoang nampa bambang2.


Bantimurung (Ejaan Van Ophuijsen : Bantimoeroeng, transliterasi : Bantimarrung) antu nikana sekre kecamatan tampak na niaka ri wilayah Kabupaten Maros, Provinsi Sulawesi Selatan, Indonesia. Ibu kotana anne kecamatan niaki ri daerah nisabbuk Pakalu jarakna 7 km battu mae Kota Turikale antu anjari ibu kota siagang pusatna pemerintahanna ri Kabupaten Maros. Anne wilayah yya ni isseng kah sanna bajikna nicinik anja na antu mi nakulle anjari sala sekre na tampak ni battui sanna jaina tau. Niak tong tampak wisata maraeng = nga nikana Taman Nasional Bantimurung Bulusaraung, Taman Arkeologi Leang Leang, Puncak Baro Barom Wisara Wae Merrungnge Tompobalang, Wisata Bulusipong, siagang maraenga poeng.


Sanna ku ngai na mentong akkarena Ludo. Ku karenai battuku ji ri sikola SMK ku sanggeng na le'ba ki bunting, niak tommi poe ana' ku se're kamma-kamma anne. Ludo kulle ri unduh ri Play Store na hp ta asala niak ji kuota ta. Kulle ku karenai siagang jai tau sikamma andikku ato agangku. Ludo kulle ri karenai manual ato tena ji na pake kuota. Kulle tongi ri karenai online, massuna anjo online kulle ki akkarena siagang tau asing ri online ka. Anjo ludo kulle ri karenai rua tau sanggeng na appa tau. Cara akkarena na anjo niak masing-masing pakarena na pin na. Anjo mi pin na ri pajappa. Ri pajappa na siagang batu niak angka na battu ri angka se're sanggeng na annang.


Parkour antu mi seni ak giok giok ki taua ammake metode latihan natural antu tujuang na kulle na bantu taua giok sannak tippak na siagang efisien. Parkour ni pake beberapa gerakan antu singkamma lari lari, ak manjat manjat ki, ak lumpa lumpa ki antu kulle na latih kemampuan na taua kulle na laloi ngaseng bantuk na rintangan ri berbagai situasi siagang kondisi ri lingkungan urban atokah rural. Anjo ji ni andalkan kalenga, siagang tena na pake alat bantu apa apa, anjo praktisi na parkour kulle ak lette tampak sannak tippak na. Iyaa ngaseng bahkan siagang lihai kulle na lumpaki gedung gedung tinggi pencakar langit ka.


A'raga mantung payung poe ri butukangi siap na mental ka sebelum na bangkenga na onjo' butta ya ri rawa. Anjomi ri siapkan awala na sebelum na mantung, anjo pelatih na na surui pakarena na ngaseng na longgarkan kaleanna. Na kulle lentur anjo otot-otot na pakarena na ngaseng. Ri gaukangi anjo perengangan ri kalea na kulle na kurangi kasia' dumba-dumba na punna mantung maki battu ri langi' ka. Parasut na mantung payung anjo a’raga ekstrem ri boli ki ri bokoang na ngaseng pakarena na, na kulle angngambang punna mantungmi cara na antu ri beso' ki tuas na battu ri parasut na. Parasut na poe ri erang rua, ka se're na anjari cadangangi. Pakarena na mantung payung tau berpengalaman pi.


Pallubasa riallei battu rua kana, antu Pallu na Basa artina masak na kuah. Riolo Pallubasa siagangi daging tedong sirloin na tenderloin ri kanre ji sikamma Purinanna Kerajaanga. Punna tau rawayya tena na kanre siagang daging tedonga, na kanreji sikamma isi battangna tedonga. Sikamma usus tedong. Inne kamma kammai pabalu Pallubasa ngaseng na balukang mi Pallubasa na siagang daging tedong na isi battang tedong kabusu ri balla kanrena. Pallubasa sikkamma Coto mangkasara isi lalangna poe daging tedong na isi battangna tedonga. Cara ritununa injo daginga ripallui wattu sallo, punna lembe’mi ri potongmi ca’di ca’di nampa di pantamma battu ri mangko’ ka.


Sebelum anjari reseller iareka dropshipper katte harus angngusseng cara akbalu siagang ancinik apa yang nabutuhkan oleh calon pembeli. Singkamma yang sudah nijelaskan riolonganna, katte harus ancinik apakah produl anjo niminati masyarakat. Sebesar apa iareka antekamma peluang battu ri barang anjo mae andallekang punna katte erok akbalu anjo produk. Sejak mulanna katte harus memperhitungkan melalui kalkulasi kasar iareka bersifat sementara. Cara anjari reseller yang sekre anne nilakukan guna menghindari kerugian yang akan nitimbulkan mae ri andallekang.
Cara anjari reseller yang baji selanjutna iamiantu siagang ancini kompetitor battu ri produk anjo. Katte harus ancinik sikra lompona iareka sikora loena kompetitor katte lalang menjalankan bisnis reseller. Sabak, biasalekbak supplier tena na akan assare iareka anyungke terlalu loe reseller yang akan akbalu produkna ri daerah assingkamma. Carana anjari reseller anjo sekrea nalakukan guna menghindari terjadina perang harga sallang akan merugikan pihak suppliers.


Anjo tak catat sanggeng na kamma kamma anne, lekba mo niak tallu cabang olahraga antu nakke lekba mo ku cunik secara langsung. Antu mi sepakbola, basket siagan futsal. Pertama sepak bola. Pertama kali na nakke ku nontongi golok sekitaran 2005 atau 2006 (isseng mi nakke ku kaluppai) wattu ta umuruk 7 taung. Anjo wattua antu mi ajang piala gubernur kalimantan selatan, nakke ku passai bapak ku barak erok ki nonton langsung ri stadion. Akhere na naiyakan mi bapak ku anjo erok ku. Wattung na ku tamai mi anjo stadion nga, tepat na Stadion 17 Mei ri Banjarmasin, nakke ku sakring terkagum kagum ka, manna mamo anjo wattua kulle ni kana sepi inji.


Tahap Pranikah , sikbuntuluk rua keluarga barak kulle silaturahmi sekaligus na bicarakan mi nikana weton, allo bajik, maraeng nga poeng. Punna sepakat ki, ni lanjutkan mi mae ri lamaran. Biasa na ni sakbu Nembung / Tembungan, keluarga catin burakne na pinang ngi catin baine yaa. Wangsulan : Catin Baine (atoka bapak na anjari wali) na sare jawaban. Biasa na ni gabungkan ammake prosesi lamaran / tembungan. Asok Tukon : Catin Burakne siagang atokah keluarga na na sare sajumlah doek anjari biaya retribusi pesta ak buntingan na. Tahap pernikahan : Majang, antu ni hiasak mi ballak ka. Tembok antu tak kalupasak kalupasak ni plester ki, ni cat ulangi, ni pasangi keramik, ni renovasi kamarak na catin nga siagang maraenga poeng.


Impact na labbi bella na? Punna katte jari protes mingka tena na jai ilmu ta, punna katte tau malasak jaki, punna pendidikan ta katte tena na singkamma ahli na pesaing ta, yaa katte sessa anjama, katte kulle rawan ki ni pecat, katte kulle labbi ni rogikan. Impact bajik na? Indonesia kulle na punnai higher chance barak kullei semakin maju, kah punna katte bersinggungan ki siagang global, kulle niak kesempatan maraenga siagang kemungkinan maraenga kulle ni sambei modelek na singkamma modelek luar negeri na, investasi na todong kulle semakin lancar, infrastruktur siagang maraeng nga kulle ni bangung bajik bajik kah ekonomi na todong bajik mi.


Idul adaha iamiantu allo paklappassang lalang ri agama Islam, anne allo paklappassang ni peringati kajadian kuruban, iami antu ri wattunna Nabi Ibrahim assadia mengorbankan anak buranena Ismail sabagai wujud kapatuhanna mae ri karaeng Allah SWT. Sebelumna Ibrahim mengorbankan anak burakne na, Karaeng Allah SWT assambei Ismail siagang Bembe. Untuk amperingati anne kajadian, olo-olo ni barayya ni samballe sebagai kuruban setiap taunna.
Idul adaha ni rayakan ri tanggalak 10 bulan Zulhijjah iareka 70 allong na ri lekbanna Lakpasak Lompo. Ri allo idul adaha, ummat Islam akkumpuluk ri barikbasak untuk allaksanakan sambayang paklappassang akrurung-rurung ri tampak luarak singkamma lapangan iareka masigik. Punna lekbakmi assambayang, antama mi wattu panyamballeang olo-olo kuruban.


Injo inungan tanninng-tanninga sannaka tangkungaina injo loea nibalukang ri biring anrunga. Loe mi jinisikna kamma kammayya inne. Nia te Thailand te moncongbulo, taro, vanilla, hazelnut, na urang-urangna. Iya ngaseng mi injo anjari minuman sannaka nangai anak mudayya kamma kammayya inne. Na memang assipaki kasiakna apa pi pole punna niinung dinging dingin ri bambang alloa assau mami naung ri kallong kallonga. Na nampa gampangi ni ruppa na lommoro tompa pole ballina. Nia sekrea merek aslina battu ri Mangkasarak na loe mi tokona ri tassiara, anu annang ji sambu mange na balukangangi. Jari loe i memang tau akkule ammalli manna tenaja nappikiri la ammoli moli doe.


Nakke beru ka ping sekre mae ri rinne wattu na perjalanan dinas mae ri Cirebon nampa langsung jatuh cinta siagang arsitektur na antu menurut ku nakke out of the box. Anne masigi ka karya na Konsultan Arsitektur d – associates siagang Principal Architect Gregorius Supie Yologi siagang Maria Rosantiana. Battu ri material na bawang lekba mo sannak berani na, facade full bata merah. Ri Cirebon, lumrah ji ni buntuluk bangunan ammake pagarak battu ri batu bata eja antu anjari ciri khas na. Bata anjo ternyata anjari ciri khas na peninggalan anjo sunan sunan ka ri Pulau Jawa, nah konsep na anjo ni pantama mae ri lalang na desain na anne masigi ka.


Punna bangngimi Kia naurangi ammakna mange ri ballakna tantana, tenaja na bella dudu battu ri ballakna ka akjappa bangkengji. Allo-allona punna lekbakmi mangngaribi mangemi antu ka eroki ciccinik sinetrong Noktah Merah Perkawinan.  Nangai duduk ammakna Kia anne pillenga, Paramitha Rusadi akkarena konjo. Tala niakpi kamase telepisi ri ballakna Kia njari mangepi ri ballakna taua nampa kullei ciccinik,  anjo pole riolo telepisi lekleng kebo'ji riolo,  tala niakpi telepisi berwarnayya. Njari punna battumi intu Kia surang ammakna, sannang ngasengi sikalingna ka suarali punna battui injo ruayya. Punna lakbusukmi sinetrongna,  moterek tommi anjo ruayya mange ri ballakna.  Mukona pi issedek nampa battu ciccinik kamase.


Sakka’ salah sekre panggaukang bajika niparek taua. Niak sekre tau arengna Satma, smapulo taungmi bunting tala niakpi anakna, njari niak pauangi kua sakka subuhki, manna sikura, tenaja parallu jai yang penting allo-alloki sakka punna lekbakki sambayang subuh. Tallu bulang rutingi pasuluk sakka subuh nampa tiap allo jumaki naballiangmi kanre anjo doekna nampa mange na bage-bage ri tukang becaka, tau appalak-palaka. Tena sallo, teanangi dende, niakmi lima minggu nampa naissengi kua teanangi. Tojeng-tojeng anjo kekuatanna sakka’ka, yang penting kiyakini, tala mariki pala’ doang, punna eroki Karaengata’ala, tena kulle halangi njari teaki mari accoba, nasabak punna narapikmi wattunna, niakmi dallekta, tena tau kulle robai. Anjomi kuasana Karaengata’ala.


Nyepi terakhere ku nakke ku labbusi ri sekre hotelek ri Ubud. Nakke erok ku sakring paket Nyepi antu ni tawarkangi ri hotelek hotelek ri Bali. Tekamma ni sakting nakke Nyepi ri hotelek? Biasa biasa ji nakke ku sakring. Nuansa nyepi kulle tena ni sakring manna sikedde. Nakke tena ku gappai suasana syahdu wattu ku Nyepi. Anjo ngaseng taua na parek ji jamang jamang na biasa yaa ji na parek allo allo. Ammoterek mae ri pak kutaknang na “Tekamma pengalaman ri Bali punna allo Nyepi anjari wisatawan?” Jawaban na tergantung ji katte kamae ki wattu na Nyepi? Punna niak ki ri homestay, ballak na agang ta, atokah keluarga ta ri Bali, katte kulle ni sakting kapang nuansa Nyepi antu syahdu aa siagang ak sekre siagang alam ka.


Jai tau tassipappau sipammanakang passabakkang barang-barang, passabakkang galung sili’bo, tampa’ sipa’ballakang, sanggenna situnrai sipammanakang, lani bokoiji lino ke’nang. Lanri kammana mianjo ri nia’namo akkale toa nabi Ibrahim sikatoang bainenna sanrapangi tenamo nipa’jului ana’ bainenna, ma’arenga St.Sarah. na lanri lompona cinnana terasa pattujunna ia rua sikalabine ero’ ri ana’,sanggenna st.sarah merelakan dirinya sabar siagang tawakkal kepada Allah, na pattuppumi bura’nenna ero’ nipa’maru lanri nasurona nabi Ibrahim an nikkahi se’re baine kanang-kanang, baji ampe-ampena lambusu atinna niarenga st.hajar. mudah-mudahan kammai pa’minasana st.sarah dipernikahan bura’nenna mae ri st.hajar membuahkan hasil nani pa’jului ana’. Tantu akkulei ribayangkan punna antekammamo rannuna se'rena bura'nea anne pattappu nisuroang bunting ri bainena.


Nibangungi ri taung 1888, gammarakna Masigi’ Nasir Al Mulk ri Iran kullei nikua sanna’ bajikna. Umurukna niak mi billangngang taungna nampa jai sejarahna, masigi’ ri Kota Shiraz anne memang sanging jai tau erok mange ciniki. Modelek bangunanna, lalangna, warna lango-lango lalangna masigika anjari magnet utamana. Masigi’ Nasir Al Mulk ni isseng tongi surang areng maraeng iamintu masigi’ lango-lango. Kaligrafi niak tulisanna hurup Arab anjo niaka ri rinringna masigika pole pila’ natambai kagammarakanna. Jai turis sengajai battu nasabak erokna ji nacinik lalangna masigika, erok ngasengi angngalle poto sebagai butti kua lekbakmi battu ri anne masigi’ gammaraka. Memang tenaja na ngapa ngalle jai-jai poto mibgka parallui niu’rangi kasannangangna masigi ka ka tampakna tau assambayang kinne njari tena kulle gekgerek taua.


Filsafat dasarak na antu mi salah sekre na lalang mae ni pake lampa ang ngajarak lampa ri proses kesadaran nampa ri wattu wattu singkamma yaa wattu filsafat anjari sekre kerangka ka issengan pappilajarak antu ni anggap ka sesat, kulle definisi tentang kana kasehatan sanging ni salah artikangi kana sesat sanging mae battu ri keyakinan. Keyakinan sanging anjari tantangan bagi sebagian tau antu eroka appilajarak tentang filsafat, apa kira kira tena na cocok punna filsafat ni pasiambbak siagang keyakinan ta?. Kulle kapang tena na jari masalah dudu asalak ni issengi batasan batasan ta appilajara antu ni kana filsafat ka, kah memang jai tau punna pilajaraki sikedde nikana filsafat terkadang na kana mi kaleng na mi paling ngissengi apa apa niaka lalang linoa.


Punna pappisoloro kamma kusakbuka, ia mi injo pallu golla. Inne pallu gollaya tuna tongi parekna. Nia rua bahang kaminang parallu nia, iami injo golla eja iareka golla inru na santang kaluku. Ri kampongku, injo golla ejayya lommoriki ka ambani papparekananna. Kamma mi pole santang kaluku, na inne kalukua anu nialle ri kokongku, ambani tongi ri balla. Maraengna injo ruayya, unti lekleng nisakbu tongi dageng-dagengna pallu gollayya. Injo pallu gollaya masagala nibuntulu ri warunga, na tena mentodo tu akbalu manna ri Mangkasarak. Angnganrea pallu golla punna aminroa mange ri kampongku, iareka nakke kalengku appare punna nilariang ma ri cinna tama antahang.


Ri anne jamang modern nga, jai dudumi telkonogi nikembangkang sollanna kulle naballi ammak-ammaka ri ballak jama-jama. Kamma anne nikuayya setrika uap. Anne pakakkasak setrikayya bambangna battu ri uap jeknek, njari kullei gampang siagang liba na pa alusuk bajua. Gampang duduji batena nipake. Paralluna ji ni parinra anjo setrika uapka, nampa gentungi bajunta ri pakgenthngang lekbaka nipasadia. Punna naikmi uapnami pagenggoi bawa pipana battu rattle na naung sanggenna alusuk bajik pakeangta. Punna ammake ki anne setrika uapka kulleki hema’ wattu 50 perseng nasabak gampang dudu nipake, tenamo ki parallu setrika ri daparaka ammake tapperrek. Bajiki toh? Tena pole ki mangngang dudu akgosok baju.


Sanna’ seruna anne pertandinganna Taufik Hidayat surang Lin Dan. Jagoanna Indonesia na ewai jagoanna China. Ranking sekre surang ranking rua ri linoa anne kucinik kinne pertandinganna. Sumangakna ngaseng tau cicciniki, apakah tala biasai sibuntuluk anne ruayya, biasa salah sekrena ji antamak ri pinal, mingka kinne sibuntuluki issedek njari sumangak ngasengi tau mange ciccinik, tenamo narekengi sikura ballinna anjo tike’ antamakna, yang penting naciniki anne ruayya akkarena bulutangkis ri lapanganga. Memang towwa nikuai anne riayya musuh bebuyutan nasabak jago mentongi ruayya, singkammai teknikna, jago ngasengi smash na, apalagi lekbak ngasengmi pole guppa medali bulaeng ri Olimpiade, acece sanna’ jagona memang anne ruayya.


Nampai anne alloa antamak kantorok Nani, ka nampai nitarima. Wattunna battu ri kantoroka, sekreji tau niak, baine arenna Nia. Akkutaknangi Nani ri Nia kua ngurana sini dudu kantoroka. Njari nakuai Nia memang kinne ri kantoroka allo-allona ri lapangang punna niak pakgaukang. Punna jai tau, artina tena issedek pakgaukang. Njari sipakrua tonji Nia ri anjo alloa ka nampai antamak Nani. Bonei ji rolo’ bo’bo’ toanang siagang apparek amplo’ najama ri anjo alloa. Anu nekkerek dudumi la antamak kantorok sibuntuluk ngaseng taua, mingka sekreji niak nasabak assuluk ngasengi ri pakgaukang lapanganga. Njari tenapa na aktip dudu anjama ri kantorok, niakpi bedek bos na antamak nampa mange issedek laporang. Nakuai Nia mukopi niak ngasengi tau kantoroka antamak njama. Njari mukopi issedek na laporang Nani.


Mesin sassa anjo alat ri pake a'sassa, a'bilasa' na ri pakalotoro' bajua. Niak na anjo Mesin sassayya tena mo na susah tau a'sassa ri sikat ri limang. Manna kajjala ki harga na, tapi na cocok ji ri balli ka kulle ki a'sassa jai nampa tettere ki kalotoro'. Jai poe kelebihanna mesin sassayya, sikamma hemat listrikki, hemat je'ne ki, hemat sabungi na hemat tenagai ri pake a'sassa ri balla. Cara jamanna anjo mesin sassayya, cara se're na ri tindis ki tombol operasi punna erok le'ba na a'bilasa na pakalotoro' mi bajua anjo mesin sassaya. Le' ba kalotoro, kullemi ri pasulu nampa ri panging sike'de sanggeng na kalotoro tojeng.


Mingka punna ri pengalamanku. Ka injo kopiyya loe i rupa rupa na jinisik jinisikna, na iami injo parallu tongi nipassicoco ri kale pakaramulanna. Riolo, nakke sampang anginunga kopi, napadumba dumbaki jantungku. Ia mi inne, la nakodi pakkasiakku. Sallo lekbana injo, tena ku anginung kopi. Mingka, lekbakku appilajara passala inne kopiyya, nakumbutuluki kopi accocoka ku inung. Iami injo kopi arabica, kamma punna nicampuruki injo arabicayya na robusta, paling rawana campuran sitangnga sitannga. Punna rungnganna kurappa misse pakkasia marak maraenga lekbaku a nginung kopi. Mingka passala inne, anu ri kalengku tonji. Maraeng tau maraeng tongi cocokna. Kammami nia urangku, ia isse tena nacocok mange ri kopi arabicayya. Nipanaiki kacci kacci ri battanna punna nginung manna siaggokja.


Berdasarkan data yang niperoleh battu ri Beritasatu.com iamiantu yutub kulle anjari media sosial terpopuler ri tanah air. Angka tau ammake yutube biringi sekitarak 94% siagang sekitara umuruk niak ri kisaran 16 sanggengna 64 taung. Angka anjo nikutip battu ri Beritasatu.com berdasarkan survei na lakukan GWI ri triwulan makatallu taung 2020. Nakke poeng sebagai konten kreator ammiliki rua akun chanel yutub tenapa niak pangngasselan doekna. Nakke lebih tappa yutub ammiliki potensi lompo sabak nakke lekbak anjari tukang kamera ri cenel yutub suting panggunh siagang konten limbuman pagelaran wayang terkenal ri jogjakarta siagang angguppa gaji cukup loe rikantong mahasiswa lalang sibangngi.
Ri masa pandemi covid-19 kamma anne napareki tau ammakea sosial media semakin melonja tinggi, sabak ni tuntu untuk anjama siagang tena na assulukang ballak. Semakin loe pengguna media sosial, na semakin loe poeng usaha dagang iareka jasa lebih serius untuk mengelola media sosial yang na miliki, untuk appanaik penjualan siagang annambah nilai sekre produk.


Lassu na Nabi Muhammad SAW ri bangngi na allo sanneng, 12 Rabiul Awala’ taung Gajah ato ri tanggala 20 April 520 Masehi. Lalang kitab Al-qur’an ri pawwangi ri Surah Yunus ayat 58 “Akkana ki, siagang Anugerah na Allah SWT na rahma’ Na (Nabi Muhammad SAW) akkuleki ngaseng sambut sannang ji. Nabi Muhammad SAW lassu lalang keadaanna ana’ kukang.  Ka manggena Abdullah matemi wattuna ri tianang 3 bulang. Anne Nabi akhiri’ ri sarei areng Muhammad ri dato’ na, Abdul Muthalib. Arenna Muhammad ri ana’ bura’ne jai tau herangi ri kalanganna tau Quraisy. Abdul Muthalib na jawab na sareangi areng Muhammad ka erokki tau ngaseng ri linoa puji ki.


Kosongi kantoroka padahal tettek sampulo bari’basak anne. Tala niak tau, njari kukutaknangi pakaga kantoroka kukua kemae ngasengi dende tala niak battu. Nakuai jaiji tau sumpadek mingka aklampa ngasengi mange ri pasaraka ammalli pakakkasak. Ommale, siratangi ka taung beru Islam ngi towwa. Langsung tonga assuluk mange ri pasaraka akboya gayung surang pa’dinging. Gayung niballi sollanna nakua tau rioloa bajiki sollanna nigayunginanjo dalleka salla’. Pa’dinging kuballi sollanna bajiki bede, dinging-dingingi ballaka. Jai todo’ tau maraeng ammalli emberej, baskong, pokokna loe sollanna kulle pila’ jai dalleka. Punna erok tongki gaukang apa-apa bajiki punna taung beru Islam nigaukang, nayakini taua kua barakkaki na bajik katallasanna taua ngaseng.


Salah se're tampa' ri pasulu hoby a ri sikola sekaligus anjari ekstrakulikuker ri sikola ya anjo Basket. Kulle na pasulu minat na bakat siswayya. Utama na ri bidang a'raga limang. Tena ji na kulle ri pasulu hoby, minat na bakat siswayya ji, kulle poe anjari pa'binayyan prestasi ri bidang non akademik ri a'raga. Ekstrakulikuler Basket poe tampa' ja erok a'pare prestasi non akademik, na kulle poe na panjari tinggi kalea na baji'ki poe psikis ka. Basket kulle tongi na jai'i karenanna basket ta na panjari salewangang kale ta. Basket poe anjari ekstrakulikuler terkenal ri sikola ya ka punna jago ki akkarena Basket jai tau ngai accini ki na kulle ki anjari tau terkenal ri sikola ya.


A’pare Kopi Dalgona gampang dudu ji ri pare’ ri balla ta. Cara se’re na paruru ki riolo panne palastik nampa pantamaki kopi instan, golla kebo’, na je’ne bambang. Goccangi siagang saringan. Pastikan ki anjo saringan na tabai anjo rawa na panne a manna punna ri goccangi gampangi na anjo krim na anjari baji’ki. Cara rua, goccangi terus anjo busa na manna anjari gantala ki. Proses goccang na niak 3-6 menit ta’gantung na tettera na tangan ta. Punna tettere ki tangan ta goccangi busana anjari gantala’ ki poe. Cara tallu, punna anjari mi mi anjo busa na kullemi ri pantami ri gelaska nampa sareang susu na je’ne bambang. Kulle tongi ri sareang toping coklat na biskuit. Kanre siagang kanrejawa na anjari annyamang poe.


Loena prestasi niaka na raih Kevin Sanjaya Sukamuljo sanggengna ia anjari pasangan bulutangkis ganda putra nomorok sekre ri linoa assiangang Marcus Fernaldi Gideon ternyata memiliki carita lakbu ri perjuanganna. Sala sekre perjuangan burakne assalak Banyuwangi anne untuk anjari singkamma annenne iamiantu sabak ia sunggu-sunggu berlatih siagang semangat pantang menyerah. Kevin ri masa cakdina wattunna menempuh pendidikan ri PB Djarum, Kudus ia sanging latihan lalangna sialloa salama lima jam. Burakne kalassukang 2 Agustus 1995 ia merasakn kerasna didikan ri PB Djarum battu ri taung 2007 sanggengna ia antamak pelatnas Pbsi ri taung 2013.
“Latihan punna barikbasak paling tallu jaman, punna karueng sekitarak rua jam. Rutin ria allo pantaranganna allo rabai siagang sattu katte latihan sitangnga allo”, kanangna Kevin Sanjaya na kana battu ri bokbo battu ri Kudus Menuju Prestasi Dunia.


Kambu paria, anne kanre-kanreanga sanna ni issengna kana pai ki kasiakna, kamma mi anjo nia pakkutaknang antekamma batena appare paria supaya tena na pai?
Punna ni  cinik anne gangang paria anjjari pangngainna mange ri tau toayya. Kamma anne antekamma na akulle gangang paria kasiakna tenamo na pai. Lekbaki anjo untu bumbuna batena attumisi, akkulle ammili sesuai na ngaia ilorokna, parallu ni pasadia singkama lada eja, lada cakdi, lasuna eja, lasuna kebo, bumbuna ni aluskang nampa ni pantama siagang paria, rinrangna pepekna ni pakalompo siagang tena nakkule sallo ni pallu.
Kasiak pai na anne paria battu ri bateta ji appare, assingkamma akkule tonji ni pocak siagang ce’la. Mingka ni kamallakkang punna ni pocak siagang cekla na nibissai ulang-ulang akullei na paklanya kandungan nutrisina nia manpaatna battu ri paria.


Kulle pakaballisik punna akcinik ciniki ri bioskop ka nigappa kadera niaka ri boko na layarak ka. Hooh, jai akkana punna kadera paling boko ri bioskop ka antumi paling sannak tena na nyamang kah ak dongakki. Anne kulle ni atasi, sains niak jawabanna kale kale persoalan anne tampak duduk bajik siagang kodia punna accinik cinik ki ri bioskop ka. Anne mi penjelasanna. Wattu na anne bioskop bioskop modern jai mi pake paklopo sakra stereo antu bajika teknologi na singkamma Dolby Digital atoka THQ. Nahh, antu teknologi paklompo sakranga kulle ni panjari patokan punna erokki boyai ri kadera kamae yaa bajik punna erokki accini cinik ri bioskop.


Anjo arengna bisniska, nassami niak rugi siagang sawalakna. Njari punna rugiki nikasiak, teaki tappuki asata, katte patai anjo bisniska, paralluki pabajiki, sollanna kullei bajik tarrusuk anjo bisnista. Kigaukangi apa kulle pabajiki sistingna anjo bisnista, parallu tongki evaluasi antekamma manajemeng doek balu’-balukangta. Paling pokok iyya appikkirik positifki tarrusuk, tea laloki dodong giok, sallo monnongi ka manna pakaminjo ki, tala niakji kulle a’roba. Njari bajikangngang libaki ammenteng, pabajiki apa parallu nipabajiki, boyai kemae salah anjo, apa sabakna kulle rugi. Punna kulleki laloi anjo anu battalaka, kulle maki bangungi bisnista bajik-bajik, nasabak kamma nakuayya tau toa rioloa, lekbakna bosi la niak ji pelangi gammaraka nicinik-ciniki.


Coto Mangkasara kanreang khas Kota Mangkasara. Inne kanreang ripallu siagang daging tedong na rampah rampah. Coto Mangkasara rikanre lalang mangko' rikanre siagang katupat na burasa sareang tongi sambala na limo kacci na anjari annyamang. Coto Mangkasara niakmi wattu Kerajaan Gowa, ri Kabupaten Gowa ni abad ke 16. rioloang inne coto mangkasara ri kanre siagang daging tedong na kanre tau kerajaan ji, punna teai tau kerajaan coto mangkasarana na kanre siagang isi battangna tedonga. Wattu bulang november 2008 Coto Mangkasara anjari kanreang resmi Maskapai Garuda Indonesia punna ri'baki mange ri Mangkasara na ammotere battu ri Mangkasara.Coto Mangkasara niak poe inne kamma kammai siagang daging jarang.


Niakmi sibulang Aan mange tarrusuku jogging surang Sri. Tenaja na herang ammakna nasabak anne kalengna Aan narapirikmi 75 kilo nampa bodo-bodoji taunna. Punn karuengmi moterek kantorok, sijanjimi surang Sri ri Seruni. Rua minggui jogging, naungi kalengna lima kilo. Sanna’ rannuna Aan. Lakbi sannangi pole pakkasiakna nasabak kassaki kalengna nakasiak. Tana pole na liba mangngang, gassing tarrusuki. Njari bulang ri dallekangna nakiok ngasengi bijanna mange jogging. Nakanai manna tala erokki panaung kalengta, kagassingangta mk issedek boya, jai dudu kabajikanna anne punna allo allota olahraga. Sannangi pakkasiaka lannyaki kuttua, bajikangngangi daripada sialloang ciniki jaki HP tarrusuk lalang kamarak siallo bujuruk kamma tau kuttu.


Sikikdik mae ri caritanna tentang Nabi Nuh As, ia anjalani masa dakwa ri lino salama 950 taung. Sebagai seorang Nabi, ia ni parentah Allah SWT untuk ampabattu gauk annaba mae ri ummatna ri wattua, iami antu kaum Bani Rasib. Ia ni sakbu sedang assomba berhala. Bahkan, amminawang assarei areng mae ri masing-masing berhala sumpaeng. Ri antara arengna iami antu Wadda, Suwaa’, Yagus, Ya’uq siagang Nasr. Dakwa sebagai akkio untuk amminro ri jaluruk annaba sanging na lakukang setiap saat. Mingka, tena n aloe ummat Nabi Nuh As lulu hating na siagang erok ni pinawang untuk assomba mae ri Karaeng Allanh SWT. Bahkan, justru niak tena na akui kana Nabi Nuh As iamiantu utusan battu ri sang pencipta. Akhirna Allah appanaung azab iamiantu banjiri lompo.


Jang moterek sikola, Akbar langsungji nabuccu’ larina ammoterek. Takbangka ngasengi anne agangna kua ngurai, nakareki erok dudui kapang tattai na langsungji laccirik larina. Sanggenna ri ballakna, nasallang limangna manggena nampa cidong ri dallekanna telepisia ciccinik bulutangkis. Niak pertandingang Olimpiade, antamakmi ri final Taufik Hidayat naewai tau Korea Sun Hung. Punna ammetai anne Taufik Hidayat, guppai emas isse’de Indonesia. Ninyarangmi anne Akbar siagang ammakna, nisuroi rolo’ assambei baju nampa ciccinik mingka tena napilangngeri ammakna. Mempoji naung akgora-gora surang tongi manggena punna assemes ki issede’ Taufik. Memang anne Akbar sanna ho’bina ciccinik bulutangkis nasabak tena singkamma goloka, bulutangkisna Indonesia sanging juarai, jagoi. Baganna ammetaji Taufik Hidayat, langsung tonji aklumpa’-lumpa' Akbar nampa sigandeng surang manggena.


Nakke sempat ka ku alami kecanduan HP antu parah wattu ku masa pandemi. Produktivitas ta tak ganggu ii, jai waktu tak pelak, battu rihobi jai tena na ni salurkangi. Bahkan saking parah na, game antu nakke ku ballia ri steam pinak numpuk ji kah tena na lekba tamat hahaha. Mingka lekba na ku sadar anjo anu tena bajik, nakke pakarammula maka ku kurangi ammake HP kah jai progress ku nakke terhambat siagang mandeg (berhenti). Punna erok ki ammari kecanduan ta ammake HP ri baribbasak allo kecuali untuk keperluan antu tojeng tojenga penting singkamma kelas online. Kulle labbi bajik punna kelas online antu ammake PC atau laptop mo, kah punna kamma anjo HP ta tena mo na parallu kulle ni akses aplikasi google meet atokah zoom.


Pammaja non stick jai tau ngisseng = ngi areng na pammaja tena na dakki. Sing kamma arenna, anne pammaja ka ni lengkapi siagang lapisan nikana “anti lengket”. Bahan palapisi anne pammaja ka napare pallu pallu ta anjari tena na dakki ni pammaja ka. Jari katte kulle maki apallu tena mo na di dumba dumba sinampe pallu pallu ta ak dakki ki mae ri pammaja ka tena tong mo poeng na mutung manna mamo sikedde ji minyak na. Anne gae pallu a tena ni anjurkangi ni pake ri suhu sanna tinggi na sabak kulle berpengerahu lampa ri kagassinganta. Nakana ahlia, punna ri suhu tinngi anjo pammaja anti dakki ka nallappassang = ngi zat kimia nikana perfluorooctanoic acid (PFOA) dan polytetrafluoroethylene (PTFE) anjo bersifat karsinogenik.


Kulle. Patokan na, nakke ku cek ki rong rating na toko, cek tong mi barang nga katte ni kerok ki lekba mo tak baluk siyapa jai na ri pabaluk na, cinik tongi review na customer na, cek garansi barang na anjo ni kerok ki aa. Punna niak fitur chat kulle sa bajik na ni kutaknangi apa ni kana ketersediaan stock barang na niak ka ni kerok ki. Kutaknang tongi policy retur na barang na punna anjo pesanan na ri terimai punna niak panrak na. Ki kutaknang mi anjo ngaseng katte erok ni isseng mae ri seller na. Ki pelajari mi ketentuan na jadwal na pengiriman na battu ri toko na anjo taua. Niak tong costomer koplak antu setengah jam na transaksi ak kutaknang mi ngapa tena ma na kiringi.


Tena nipake ji bawang anjo kamareyya mingka parallu tongi ni tangkasi kamase. Anjo punna sanging nipake allo-allo mingka tala nitangkasi, biasa liba panrak kamerayya. Njari sisikali ki sungkei ngaseng anjo pakakkasak cakdina ngaseng, nampa kulle nitangkasi ammae pump, sempro’ angingna, kulle tongi ammake pallu’luk. Niak tong kamma kuas cakdi anjo punna erok nitangkasi lensana surang kaca maraengna kamerayya. Lekbakna anjo nilu’luk basai sollanna lannya ngaseng limbu’bukna. Punna lekbak ngasengmi, kullemi nipasang moterek anjo pakakkasak cakdina. Maraeng tongi injo kasiakna nipake kamerayya punna lekbaki nitangkasi, kammai kamera beru issedek. Cilla’ mamo anjo asselekna potota, pinna lekbak nitangkasi kamerayya. Tahang tongi pole njari tena liba na panrak.


Coco Taxis atau Tassi Coco. Pasti loe tau nampa langngerek anne arenga toh? Tassi Coco iareka salah sekre kulle nipadongkoki ri Kuba, sanna’ populerna anne sekre konjo. Apalagi punna niak tau battu pantarang mange akjappa-jappa ri Kuba, kipileimi akdongko Tassi Coco. Sallomi niak anne ri Kuba, battu ri taung 1990 ji, singkammai Bajaj punna ri Indonesia nasabak niak tallu rodana. Mingka anne Tassi Coco uniki bentukna ka sintanjakka cangkang kaluku, warnana todo’ cora’i ka warna kunyi’, innemi anjari salah sekre daya besokna ri taua ngaseng. Anne pakdongkokanga kulleji gampang ki guppa ri kota-kota lompona Kuba, singkammayya Havana, Veradero siagang Trinidad. Njari punna niakki ri Kuba, tea laloki kaluppai kicobai dongko Tassi Coco.


Punna luluski ri sikolayya siagang ri kampuska rassiki allangere' saran wajikki anjama jama ri kantoroka anjari pegawai manna mamo susahmi anjari pegawai kammaya anne. Ri sikolayya kamanne pakaramulami ripangajarang anjari wirausaha le'bana lulusu' ri sikolayya. Siswayya riatoro'ki panjari ri paranga bandengkan anjari pegawai ri kantoro'ka. Ri sikolayya rigaliki potensina siswayya ri bidang kulinerka. Sikolayya anne appare' program apanjari wirausaha mudayya siagang ammalu kanreang siagang inungang ri sikolayya. Nakana kepala sekolayya, le'banna anne risetka ri jangka la'buna ero'ki appare startup kuliner. Ri dunia usahayya kamanne tena na kulle ammalu' tong, nia maraeng-maraengna kullei ripare' contohna penjemputan kanreanga siagang kemasang kanreanga kullei riapanjari pa'balukang.


Dumbbell olahraga gampang paling nangai buru’nea. Anne olahragayya parallupi niak dumbbell la ni engkaka, misalna kammai sekre kilo battalakna, atau rua kilo. Punna tala niak dumbbellta, kulle jaki engka botolok niaka jeknekna sekre kilo, atau rua atau tallu, battu ri kitteji. Bajiki punna kitakgalaki ammenteng, mingka bajik tonji iyya punna sambil accidongki, battu ri katte tonji iyya antekamma nyamang kikasiak. Kitakgalaki rolo’ dumbbell ta nampa sungkei bangkengta lakba, boliki limanta ri ampikna kalengta nampa engka mi anjo dumbbell ka sanggnne narapik kallongta, nampa panaungmi pelang-pelang. Anne kulleki guppa oto’ kassa’ nampa kulle jaki gaukangi manna ri ballak. Punna dumbbell na kulle jaki ammake apa-apa maraenga yang penting niak bibot battalakna, mingka bajiki punna dumbbell mo mange kiballi.


Nakke wattu ku kulakukan anne workout anne, keluarga siagang agang agang dakke ku jai akkana “Kau kurus mako, ngapa sede nu olahraga?” hahah mingka nakke senyum mami ka. Silain na workout, nakke todong sikedde ku ubah pola kanre ku. Tena mo ku kanre jai kanre kanreang mintak, ku kurangi golla siagang cekla, ku pajai nginung jeknek puteh, ganggang, siagang protein. Sebenar na niak menu menu siagang resep kulle ni clean eating, atoka menu khusus erok ni pacaddi battang nga siagang body building (anjo menu body building biasa na tinggi protein na), mingka nakke tena na jai ku pilajari. Jari yaa anjo ji bawang nakke kulle ku parek.


Indonesiayya anne jai kanreang khasna. Tau ri su'lu negeriya tong nanggaiki' kanreang indonesiayya manna tena ngaseng anggaiki. Kanreang Indonesiayya anjo jai rampana, punna mae ri sulu' negeriya, kullei annassa tau indonesiayya na'ku' ki kanreangna Indonesiayya. Nia' siaga kanreang tau sulu' negeriya nanggaiki mingka jai tongi tau tena nanggaiki. Duriang anjo sala se'rena kanreang jai anggaiki, jai  tong tau tena nanggaiki'. Ri Indonesia durianga anne rikana "Karaengna rappoka". Rasanna anne durianga bedai sagang te'neki siagang tarrangi bauna. Manna anne durianga ka'jalaki harganna siagang nyarrangki bauna, jai inji tau ri Indonesiayya anggaiki. Maraeng narasakan tau bule'ka, tena nanggaiki anne bauna nasaba' nyarrang dudui anjari tenapa nacoba rasana.


Jalangkote iamiantu sala se’rena kanre-kanreang paling kungaia.
Riolo anne jalangkote biasana gampang ni guppa ka biasa anjo ana-ana caddia a’balu naerang  jalangkotena siagang lombona akkeliling nabalukang ri lorong-lorong balla, carana na a’balu akkelong-kelong jalangkoteeee..!!!! Battu ri catatang sajarah angkana anjo jalangkote battu ri rua kana iamiantu “jalang” battuangna a’rungang siagang “kote” battuanna appote-pote iareka akgora.
Jalangkote bonena polongan bayao, lame ni polong cakdi cakdi asingkamma kotak kotak, siagang ni sarei toge. Jalangkote biasana ammake campurang saos cabe, cukka sikadde siagang golla kebo.
Sanggengna ri kamma kammayya anne jalangkote biasana susami punna erokki ammalli, na sabak susana minya gorenga nigappa ri pakinnea siagang gajjalana hargana minya goreng anjarimi anjo jalangkote aklanya m,  niaja  ni balukang mingka ri  wattu wattu bulang ramalang pi. Ni pareki antu menu pakbuka puasa ni passiurang mi antu lombona.


Paraikkate kulle kapang tena mo na asing langgerek anne kanre kanrea sekrea. Kanre kanre battu mae ri Garut, Jawa Barat anne nikana Baso Aci. Ni parek battu campurang daging siagang lakbuk kanji ji bawng, kulle anjari kanre kanreang antu jai ni ngai sabak nyamang memang tongi. Bumbu lainga poeng singkamma lada siagang keca anjari agang na anne lalang sekre mangkok Baso Aci ka. Punna tongkok na dangdanga ni bukak, anyambaraki bau nyamang na lampa mae ri kakmurua. Basso basso pakarammula caddi sanggeng na lompoa niak ngaseng mi lalang rinjo na pa bebe ki sakring. Tena mo ni herang, nakke poeng siagang jai tau sanna ku ngai na.


Ekstrakurikuler anne iamiantu sala sekre ekstrakurikuler mungkin sallomi ri SMK nusa Bangsa 3 Metro. Futsal iamiantu sala sekre olahraga paling terkenal ri kalangan anak muda kamma anne, sabak anne olahraga iamiantu turunana battu ri sempak golok mingka jumlah pemainna lebih sikdi siagang luas lapanganna lebih cakdi. Ri SMK Nusa Bangsa 3 Metro Ekstrakurikuler futsal sanna na ngai para siswa, taccata lakbi ri 40 siswa minawang serta lalang ekskul anne.
Latihan rutin ni laksanakan setiap allo kammisi karueng untuk pelatih pembina iamiantu Bapak Aris Aprianto, S.Pd. Ekstrakurikuler futsal ni adakan supaya tujuanna menyediakan tampak untuk siswa appassuluk hobbina siagang appaniak corak positif mae ri siswa.


Teknologia ri kana kulle na bantu jamanna manusiayya anjari la'bi gampang ri jamanna allo-allo. Tena sike'de penelitian siagang Robot ri gaukang demi ri ciptana Robot baji' ka ri linoa. Akademis battu ri Future of Humanity Institute ri Oxford University, Inggris arenna Stuart Armstrong. Na kana ri masa dallekang Robot kullei anjari pengganti na jamanna manusiayya salah se're na anjo hasil cara'dena buatan ato artificial intelligence (AI). Kamma-kammaya anne, anjo Robot ka anjari mi bagian lompo na battu ri bidang medis, pertanian, ART, sanggeng na pertambangan ka. Niak poe akkana anjo robot-robot ka kullei na kuasai ngaseng na jamanga ri masa dallekang.


Ri masa kamma anne antama musim bosia jai mi tau tea susa a'bisa baju na ri balla apa poe punna tena mesin sassa na, anjari mange na bissa baju na ri jasa laundry kiloanga ji. Ka tena mi na pela-pela wattu na assassa ri balla, baji' tommi jari na punna ri sassai ri laundry kiloanga sisa ri pake mami bajua. Niak poe usaha bissa motoro' ri balla. Anjo ide bisnis ri balla ka jai tau cini ki sikamma jasa bissa motoro'. Anjo paballia battu tarrusu' ki ka erokki na bissa motora' na ka ra'masa' ki sanggeng na musing bosia niak.


Nakke anjama ri produsen semacam anjo mi frozen food ka, manna mamo produk na sanging fresh mingka labbi kulle ni kana frozen food mo. Kulle ki mae rinne ri Baso Yen. Selama na anne pandemi justru penjualanga meningkat ki drastis kulle na gappa 300%. Tena pa poeng anjo punna PSBB siagang PPKM penjualan na todong minawang mi naik kah jai tau sannang ji ri ballak siagang stok produk na tahangi siagang praktis. Kulle kapang assalak ni isseng ji akkarena ri market kerea, kelasak ekonomi rate kah rawa kah. Pasti sanging niak ja antu peluang siagang potensi. Ni pa cocoki poeng siagang produk nampa harga sagang market na.


Bapak Ricwan Wahyudi anjo pajama Marketing na Hotele Claro 4 taung mi anjama, na kana erokki selalu na baji’ki layanan hotele na Claro na anjari hotele baji’ ri tau-tau ammantang ri lalang na. Hotele Claro seringi anggapa penghargaan battu ri BPJS kesehatan, ka na tanggungi biaya premi BPJS na ana’ kukang. Na kana poe bapak Ricwan Wahyudi niak rencana na ri dallekang erokki na ubah siagang tampa’ ri hotele Claro a salah se’re na anjo tampa Spa na pijat ka erokki ri ubah anjari sikamma villa. Harapanna anjo ri dallekang hubungan jamanna anjari baji’ inji lalang corporate partner ship, government officials na sikamma personal.


Jai usaha kulle ri gaukang ri balla contohna Usaha bissa motoro' na Usaha Laundry. Usaha jasa bissa motoro' ka jenis usaha kulle ki na janjikan untung lompo poe. Siapa alat na ri butukang sikamma kompresor, embere', kanebo, sampo oto ato motoro', selang je'ne sanggeng na listrik na je'ne poe. Ri perkirakang modala na punna erok assung ke usaha anne kurang la'bi 8 jutaang modala na. Ide usaha ri balla ka lainna anjo usaha laundry kiloanga. Ri masa kamma anne jai mi tau tea susa a'bisa baju na ri balla apa poe punna tena mesin sassa na, anjari mange na bissa baju na ri jasa laundry kiloanga ji.


Muhammad Nur Maulana lassu’ ri tanggala 20 September 1974 ri Mangkasara anjo Ustadz ato Dai’ ka punna a’ceramai bahasa na gampangi ri tarima nampa na sareangi poe bahasa na pare’ tau lang’ngere’ ki makkala kulle ri kana Ustadz Maulana anne pakakkalaki’ tau na. Ustadz Maulana lulusuki’ battu ri Pondok Pesantren An-Nahdlah Ujung Pandang taung 1994. Mareang na anjari Pa’ceramah ia poe anjari guru Agama Islam ri sikola dasar Islam Athirah na ri Pondok Pesantren An-Nahdah. Ustadz Maulana appa ana’na ka bainena matemi tallu taung lalua ri taung 2019, kamma-kammayya anne aktif ma’ceramah ri stasiun Tv swasta TransTv ri bari'basa na siagang Ustadz Syam.


Punna niak laptopta paralluki parutusuki bajik-bajik sollanna kullei tahang, tena liba panrak. Pertama parallu ki perhatikang suhuna laptopta, punna bambang dudumi ammari ki rolo’ pakei nasabak injo artina parallui istirahat laptopta ka sallomi kapang a’rinra. Rajing paki tangkasi laptopta sollanna tena limbu’buk antamak lalang ri layarna siagang keyboard na. Maka tallu, teaki bolik apa-apa rateanna laptopta, anne biasa naparek tau maraenga ten anapikkiriki kua kullei panrak laptopna punna niak apa-apa rateanna. Maka appa’ teaki pakei laptopta rateanna katinroangta, nasabak tena kulle assuluk bajik suhuna anjomi biasa na liba bambang laptopka. Terakhir teaki akkarena game sisalloang ri laptopta, annemi passabakkang ngurana biasa boncoroki betre laptopta.


Bulan ramalang ni nilai wattu paling cocok untuk appare gauk kabajikang, sabak anne mi bulan penuh berkah apa saja ni gaukan bajik pasti ni lipat gandakan pahalana battu ri Allah SWT. Mingka, ri sisi maraenganna manure ustad Dasad Latif niak tommo tau rugi sabak kalakuanna ri bulan ramalang. Na pau, kana tena na iangasengna allaksanakan ibadah puasa anggapa kauntunganna. Niak tompa tau la rugi bahkan Nabi appau tena niak gappa kecuali kasiak cipuruk siagang turere.
Iami anne tau tenayya na mampu na tahan giok giok kodi maraenganna, sabak tena na allei nilai-nilai lalang appuasa. Paling sukkuk rugina lalang ri bulang puasa iami antu tenayya na assambayang, ia appuasa mingka manna appuasa ki nipakaramulai imsak sanggeng na naung mata alloa tena niak nu gappa apa-apa sabak tena nu paetengi sambayang.


Api salah sekre na antu apa apa pentinga punna bangngi, anne apa apa yaa fungsi na barak kulle na hangatkan kaleng ta battu ri dingin na udara bangngia. Labbi labbi poeng punna katte erok ki ni panggang apa apa antu ammake api unggun ka. Jari ni pilajrai ni parek api kulle na panjari kesiapan bertahanga ri gunung labbi bajik. Tekamma anjo apia kulle ki na parek antu ni gesekkan ngi kayu atokah batu siagang benda kasarak ka. Tekamma anjo apia lekba mo berhaselek ni parek tantu mi katte harusuk ni palompo anjo apia bara kulle ni pake siagang. Anne apa apa yaa kulle ni parek ni bolik pelang pelan serpihan kayu caddi antu pertama kali na.


Tena bawang na nganre, inne jama jamang battala na loe modalakna punna eroki mulai. Tena na kampa pagawai iyya kungi dattaraki tawwa nampa ni tes. Punna lulusukki anjamamaki. Mingka inne food blogger ka, Masarakak iareka tau takbalaka lannilai lulusuk iareka tena na. Punna loe angngai bate parekna videota ierake foto ta passala kanre kanreang ki ngai, lulusukki, mingka punna tena, tena todo ki guppa doek. Inne nicini ri sikura loe na tu ampinawangki ri Facebook, Instagram, iareka YouTube. Nicini tongi pole, sikura loe na tau acciniki na tau angngai iyya video iareka fotota ri tampak tampak tanga nyata iyya injo.


Liliana Natsir pakarena bulu tangkis terkenal ri Indonesia. Akkarenai ri partai campuran, jai mi juara na gappa, juara linoa poe tallu kali mi na gappa. Anjomi jamang terasa' na Liliana Natsir. Anne baine lassu ri Manado, Sulawesi Utara, 9 September taung 1985 ana' rua na Beno Natsir na Olly Maramis alias Auw Jin Chen. Daeng na arenna Calista Natsir. Liliana Natsir na ngai dudui anjo Bulu tangkis ka battu na ji mempo ri sikola dasar na gabungi ri klub bulu tangkis Pisok Manado. Ia assikola ri SD Eben Heazer 2 Manado. Sanging lompo na erok anjari pakarena bulu tangkis, relai tena na lanju' anjo sikola na ke SMP na jenjang tinggia poe.


Anjo Televisi battu ri kata tele ato bella na visi ato gambara' ri bahasa Yunani. Sederhana na, televisi anjo barang fungsi na na sajikang tampilang visual lalang bentu' gambara' na sa'ra. Na kulle ri siarkan ka battu ri jara' bella. Televisi ato Tv kalenna anjo perangkat audio visual na fungsi na kulle na sajikan informasi. Kulle tongi anjari saran accini-cini hiburan. Tampilan audio visual ri hasilkang sikamma gambara' a'giok, niak tong sa'ra na nampa niak warna na. Anjomi Televisi sarring ri panjari sarana hiburan ri wattu kosonga. Ri ngaseng balla ri linoa niak Televisi na se're paling sike'de. Ri Indonesia jai siaran televisi terkenal baji' televisi swasta ato televisi negara.


Seafodka biasa tongi nipallu kale-kale, kamma nia kanreang seafod nisakbu: doang sanggara mantega, sikuyu lada lekleng, tude moncongbulo saus padang, gulai cumi cumi, juku tunu, sup juku, na pepes doang. Kamma-kammayya inne, sannami loena na rupa-rupana injo batena nipallu na nipatala inne seafodka ri warung pangnganreanga. Na inne seafood ka punna nipatalami ri restoranga mannasa pore tanjana. Kammami sikuyu lada lekleng batena nipare sitojengna empona, mingka punna lekbamo sanna porena nicini taktala ri piring. Kammami pole punna Cumi cumi sanggara mantega, Mewai nicini na porei tannang tannangna. Mingka, iami paling porea iami injo kasiakna. Ia tommi injo, na inne seafod ka, iareka kanre-kanrean injo nitamba iyya seafood kajjala tongi ballinna.


Felicia lekba akguru ri Manajemen Perhotelan uk Petra, Felicia kulle tong ang ngajarak parek pastry siagang bakery niak tong poeng jama jamangna ri bidang kanre kanreang siagang sekre pi poeng carakde ki ang ngajarak tau pallu. Jai referensina anne Felicia , jai tong poeng tampak battu resep kulle na ajarak ki. I Felicia nakana kulle tong pi bedeng ang ngajarak pallu malo online, kulle tong punna erokki sik buntuluk na ajarak ki langsung. Erok tong ki poeng na sare tips tips pallu pallu lainga sikamma Western Food, Chinese, Indonesian, Korea poeng kulle, kulle tong pare kanrejawa siagang erokki na ajarak tekamma cara cara na pallu bajik.


Tala niak tau teai sannang, pasti erok ngasengi sannang nyawana, sannang pakkasiakna. Erok loe doekna atau sikekdek pokokna sannangi. Salah sekre kulle parek sannangki ri linoa iamintu ho’bi. Manna apa ho’bita punna nikua ho’bi, pasti bajik ngaseng nikasiak, mingka niak pappilajarrang lalang ri Journal of Behavioral Medicine naguppai kua akkelong kullei napakassak sisting kaka’balanna kalea. Anjo pappilajarrang lekbaka nigaukang ri Harvard siagang Yale University nakuai punna rajingi taua akkelong, kulle napalakbu umuruka, najagai doke’ siagang atinta, sannangi tallasakta allo allo punna ho’biki akkelong. Njari punna ngaiki akkelonh ki sukkurimi nasabak kulleki rannu tojek, sannang nyawata siagang pakkasiakta. Manna loe masalata mingka punna akkelong maki biasa nikaluppaimi anjo masalayya.


Battu ku mi, niak palayan sare ka kertasak menu na siap siap mi na catak pesananku ri kertasaka niak ri limanna warna kebo, na sare tong mi mejang ku kertasak minyak warna kebo ka ni panjari alasak kanrea sinampere , niak ja poeng panne siagang pacipik kapiting ri mejang ku na bolik. Ooo karaeng, tojeng ji anne allinna?. Takbangka yya siagang agang ku cini ki menu na sanna jaina macam macam na seafood ka nampa alinna sanna lammorok na. Bella punna ni bandingkan siagang restoran seafood lainga lekba ka mo ku lampai. Lekba anjo, sepakat ma siagang agang ku pesan Menu Special Mecah Mix antu lalang na niak 1 Kapiting + urang + cumik cumik + kerang saus padang level sekre anjo ngaseng Rp. 60.000, niak tong sekre porsi Mecah Piting ku pesan poeng untuk kubawa moterek.


1 Syawal ri tentukangi ri kelender Hijriah teai kelender Masehi anjomi taung-taung allo raya Puasa na bedai tanggala na. Sikamma poe Hari allo Idul Fitri beda-bedai tau na tentukan 1 Syawal na anjari niak se’ke’de tau bedai Allo Raya Idul Fitri na ri tanggala Masehi. Idul Fitri anjo ri pare’ ki siagang Nabi Muhammad SAW. Na kana tradisia a’tantu, anne festival ri mulai ri kota Madinah le’ba na Nabi Muhammad hijrah battu ri kota Makkah. Anas, se’re tau agang na Nabi terkenal ki ri Agama Islam, na kana, anjo wattua Nabi Muhammad battui ri Kota Madinah, na gappa tau-taua na rayakan ki rua allo ri allo tantua kamae anjo tau-taua na hibur ki kalenna siagang kasannangang.


Ugha antamaki ri tampak gym ka eroki napanaik kalengna, maraenganna anjo, erok tongo suluk songokna, sikekdek dudu giokna njari nasawalaki assongo’. Ri tampak gym ka niak tau ajaraki antekamma batena engka’ pakakkasak battala’. Niak ajaraki antekamma batena punna eroki pila’ lompo pajana, antekamma sollanna kassa’ bangkenna. Iya ngaseng niajarri. Sibulangi gym, naiki lima kilo kalengna, punna bari’basak bajiki pakkasiakna, erok tarrusukmi pole akgiok. Bajiki nganrena apalagi tinrona, sanna’ ra’ra’na. Nakua ngaseng agangna ngurana pila’ gammarakko kucinik lekbaknu antamak gym. Pila’ bajiki todo’ kalengnu kucinik. Anjomi memang punna olahraga taua, tania katte ji bawang kasiaki, mingka tau maraeng nakasiak tongi perobahanga lalang kalangta, pila’ jai kabajikang nacinik ri kitte.


Anne Nabi Syuaib iareka Nabi niutuska ri Karaengata’ala sollanna akdakwah ri kaum Madyan. Nabi Syuaib battu ri pammanakang bajik-bajik, ni issengi lalang bahasa tinggina punna akdakwah, nisa’buki ahoj pidato atau juru bicarana nabiya ngaseng. Mingka sikekdekji masyarakat Madyan erok amminawang siagang Nabi Syuaib, Sipakruana lakbi napikei akdosa-dosa. Njari Karaengata’ala nasuroi Nabi Syuaib bokoi anjo kotayya sirang ngaseng tau appinawanga Nabi Syuaib. Lekbakna anjo, Karaengata’ala na panaungi awang bambang, sanna’ bambangna sanggenna tala niakmo masyrajat Madyan tallasak. Battu ri anne caritana Nabi Syuaib, parallu mentongk battu cakdi memangja pilangngeri iya ngaseng niparentayyangki surang Karaengata’ala. Nibokoi ngaseng anjo tala nangaia Karaengata’ala sollanna kulleki gupp barakka’ ri linoa surang akhirat.


Kulle tong nigappa doek manna tena na kinjama nai ta ngai toh. Kulle tongki niak ri wattu anjopunna kii lalangi usaha modelek autopilot. Anne caranna autopilot na bebasak punna na bisnisika nakulle nyamangi hasselek na bisnisik na punnaya tena na parallu naong langsung uruski ngaseng apa erok niurusuka lalangna parekangna siagang persoalanna bisnisik lainga. Tantu anne mi anjari battuang na passive income ato nikana hasselek pasif nasabak manna attinro jaki ri ballak kulle tong ji antama doeka mae ri tabungan ta. Punna anne sistem autopilot ka anjari mi, antu doeka gampang mami antama mae ri tabungan ta, tena mo na ki mikkirik.


Kah apa antu lekba ki ni papilajarakan Buddha mae ri katte, tena niak janji janji erok ni gappa apa lekba na ki parek anjo apa apa bajik ka (bahasa umum na surga siagang neraka). Mingka jai tau na parek pak giokan kodi atoka bajik, buah na battu ri anjo giok giok ka kulle sanging moterek mae ri katte iya pareki lalang bantuk apa lekba ka ni parek nampa sanging ni minawangi kamae iyaa lampa. Katte umat Buddha ki tappa ki hukum alam universal (hukum karma) antu kulle anjama mae na balasak apa lekba na parek taua lampa ri katte, nampa kulle ja antu bajika atokah anu kodi aa. Katte ni ajarak kulle ni punnai “keseimbangan batin siagang pikiran ta tena na goyah” punna niak badai battui ki (lalang na allo allo ta).


Jama jamanna inne food bloggerka iami injo appakasingara mange ri sikuntu Masarakak passala kanre kanrean nakanrea. Ri jammang kamma kammayya inne, ri niakna social media, kaminang loe pata warung pangnganrean ero nipakasingara kanre kanreanna. Nampa nipasiara injo pappasingarakna mange ri takbalaka tau. Inne food blogger ka ajjari pakkio ri si kuntu taua sollanna na ero na coba injo warung na nacoba kanre na na na pakasingara kasiakna. Na iya mi injo, inne jaman jamanga tena na nganreja bawang, mingka parallui nia kacarakdekang na kaporean appiti piti teknologi berua. Parallu tongi pole appa sadia na angerang alak alak na ngaseng na pore todo injo batena appoto iareka angalle video. Sollana na bajik gambarakna na ningai ri tau.


Tenaja ni parakku pake pakeang kajjala ka, mingka pake maki pakeang antu rapi siagang sopan. Tea ji todong ammake pakaeng labbi labbi dudua, sinampe nikana ki tamu kampungan kah norak kah. Ki pillajarri mi niakana table manner. Restoran ri hotelek tantu teai tampak nganre sambarang ji, restoran mewah anne niak tata krama khusus na wattu ta nganre mae. Ri mejang niaka mo tassadie senro, garappu, piso, panne, siagang kaca nginung. Katte parallu pilajarri tekamma cara na ni pake anjo alak alak ri ratena mejanga, Tea ki malla ak kutaknang apa kanre niaka anjo alloa, kah biasa punna hotelek lompo maraeng ni cinik areng na kanre kanrena.


Ri budaya minangkabau, rendang anne posisina ta'angkikki. Tena herang kanreang assala padang anne jai tau ngaiki ri indonesiayya siagang di duniayya sanggena anjari ripatalakang tonama kauluka. Bahang-bahangna anjo rendanga assi sapi, lekok kunyi',lekok limo, sarre, santang, keca', golla eja, cella, marica bubuk, jintan bubuk, pala bubuk, minyak, lasuna kebo, lasuna eja, siagang katumbar bubuk. Assika ripallui siagang lekok kunyi', lekok limo, siagang sarre sanggenna langorok. nampa rampa-rampana ritumisi' sanggenna bau'. Nampa assika siagang bumbua ripallu ri komporo siagang pepek ca'dia sisallo barang sanggenna langgorok siagang karring. Rendangga anne nyamangi rikandre siagang kanre bambang, acara', sambala bulo, karoppo. nyamangi rnikandre anne rendanga manna ri bari'basa', allo, siagang ri banggia.


Ide usaha ri balla sikamma assungke ki jasa tampa' bissa motoro'. Anjo ide bisnis ri balla ka jai tau cini ki. Ka tena ja ri pake modala lompo punna a'pare ki usaha jasa bissa motoro' ri balla. Ka anjo usaha jasa bissa motoro' ka jenis usaha kulle ki na janjikan untung lompo poe. Apa poe punna battumi musing bosia, anjo paballia battu tarrusu' ki ka erokki na bissa motora' na ka ra'masa' ki sanggeng na musing bosia niak. Siapa alat na ri butukang sikamma kompresor, embere', kanebo, sampo oto ato motoro', selang je'ne sanggeng na listrik na je'ne poe. Ri perkirakang modala na punna erok assung ke usaha anne kurang la'bi 8 jutaang modala na.


Akbaluk online kullei anjari solusi paling bajik, apalagi bage katte eroka pakaramula usaha mingka sikekdekji modalakta rolo’. Anne akbalu’ online iareka salah sekre jenis usaha kamma-kammayya anne jai nangai taua. Batena akbalu’ nassami maraengi siagang punna akbalu’ konvensional ki. Salah sekre paling maraeng iamintu kulle ki cinik tampak pa’balukanna. Punna akbalu’ online, taua namanfaatkangi media sosial kamma Instagram, Facebook, TikTok siagang maraenga anjari marketplace. Maraenganna anjo, niak todo’ platform kamma Shopee, Lazada, BukaLapak, siagang jai kijai anjo biasa napake tau eroka akbalu’ online. Nasabak maraengi tampak pa’balukanna, nassami maraeng tingi strategina akbalu’-balu’ punna ri media sosialki siagang konvensionalka parallu ki perhatikangi.


Jenis kanreang assala karbohidrat anjo zat dieroki battang kalea riparreka antu glukosa ri lalang batang kalea. Tampi jai tau napalili karbohidrat nasaba mallaki co'mo'. Na karbohidrat anne assala utamana anyarrang ri batang kalea, nasaba appapulo lima sangenna annampulo lima persen assala kalori batang kalea ri gappai ri karbohidrat. Punna tena na ganna karbohidrat ripake na battang kalea kullei narasakang arengna dodong, parisi ulungna, siagang tena baji' pakasia'na. Kanre kanreang assalana karbohidratka digappai ri kanre, roti, tarigu, gandum, oatmeal, kentang, siangang rappo-rappokang. S'ere cara pasitinaja ki karbohidrat ri batang kalea anjo siagang olahraga napaturungi battalak kaleang, panyamangi pakasiaka, kassakki bukukka, siagang tena lomoi na garring.


Rabu karueng na, nakke battu ma ri lokasi COD siagang anjo pabaluk Mackbook ka. Nakke ku ukrangi inji bahagia ku wattu na ku cinik anjo Mackbook bekas ka erok mi anjari ka punna ang ku ternyata masih lalang kondisi sannak bajik ma, Cycle Count baterai na sikedde inji, body na tena niak goresan na, nampa ni sare ka bonus casing. Lekba ku negosiasi singkat, katte deal ri harga 7.8 juta. Angka antu ri rawa na ii pasaran anjo wattua. Murni ri rekening ku anjo wattua nakke 6 juta ji. Mingka ku palaki rong mae ri ammaku barak kulle na transferkanga rong 2 juta ku panjari pattambah bayaraki anjo Mackbook ka.


Jukuk kalotorok jambal roti. Alling na memang kajjalak, punna rasa na nakke menurut ku asin dudui. Mingka jai agang ku palak nakke malliangi oleh oleh jambal roti punna nakke moterek mae ri kampong ku. Ammalli jukuk kalotorok cucut pe bawang, labbi nyamang anjo ku kana. Niak tong kerupuk melarat. Ni kanai kerupuk melarat kah anjo kerupuka ni batte make kassi, jari kandungan lemak na kulle labbi sikedde ni bandingkan kerupuk biasa yaa ji siagang harga na lammorok siagang nyamang tong , nampa jai nahh jari sessa bawai anne kerupuk ka punna teai oto pribadi ni pake kah na repotkan jaki sinamperek.


Anjo kitab suci ni rangkum mae ri wattu na kamae 99% penduduk dunia antu percayai kana tahayul siagang buta aksara. Jari sebenarna anjo kitab suci tena ja na parallu ni tafsir. Kah lalang na anjo kitab ka ni maksud kan memang tong tojeng tojeng literal siagang harafiah. Lalang proses na mae ri modernisasi. Lalang antu anjari harafiah kulle anjari tena na masuk akkalak siagang agama ta kulle ka lanyak kang pamor siagang kepercayaan. Anjo mi tena pa agama anjari mitos ni parallu ka cara tekamma bajik ni parek na kulle ni selamat kan. Bajik make cara cocoklogi atoka ni tafsir kangi sanggeng na indoktrinasi ammake anu sibak ji siagang kekuasaan politik.


Niak sekre wattu gekgereki taua napakamma niak laptop ballinna singkammai sekre oto. Ngurana kulle kakjalak kamma, nasabak spesifikasina sannam tinggina. Punna kamma anjo ballinna laptopka, kulle maki ammalli sekre oto. Merk na anjo laptopka iareka Acer, pasuluki modelek laptop beru ballinna 121 juta. Spesifikasina anjo laptopka memang iyya tinggi dudui, kamma RAM 64 GB, 4 SSD/ 512 GB, prosesor 17 siagang VGA GTX 1080. Anjomi spesifikasi anjari passabakkang ngurana anne laptop Predator 21 X sanna’ kakjalakna ballinna. Nassana mi anjo latip kakjalak dudua sikekdekji nibalukkang, apalagi ri Indonesia ka pasti appikkiriki taua la ammalli anjo laptopka. Injomi na jarang dudu niguppa anne laptopka nasabak tinggi dudu biayana punna nipareki.


Program CBT iami antu untuk ambentuk karakter ri mahasiswa lebih islami, ni peruntungkan mae ri iangaseng mahasiswa beru, ni laksanakang salama patang pulo allo ni mulai battu ri panarimaan materi ri sikuntung pemateri ni pabattuanga. Anne mahasiswa beru akan ni bage per angkatan punna amminawang kegiatan Cbt, siagang berbagai latar belakang jurusan na fakultas ni harapkan anjalin tali passi-anakkang iagang menghindari passibakjiang sallang antar jurusan na fakultas. Punna lekbak mi annarima materi anjo mahasiswa beru ni erang mae ri bukit pesona alam lekbaka na pasadia panitia kampus. Kanjomi mahasiswa ni ajarak ibadah, mulai assambayang tahajjud, sambayang tepat wattu, duha sanggengna ri wattu bangia ni parekangi sesi renungan antekamma panggaukanna.


Jai tau anganggap anne karena caturka napala'busu ji wattu siagang palanyya elu. Padahal anne akkarena caturka jai kasia'na ri masalewanganga. Akkarena catur nia'mi ribuang tahunga riolo, akkarena catur kullei najaga masalewangang mental siagang oto'na pakkarena caturka. Pakkarena caturka anne nainga'ki ammoterang kannanna le'baka ripilangerri ribandingkan taua tenna akkarena catur. Akkarena catur kullei natingkatkan kemampuanna taua na inga'ki poe pola visualka. Akkarena catur kulle tongi ampantangi kemampuan napahami tugaska siagang naresponki tantanganka. Akkarena caturu'ka anne kullei nalatih taua kemampuan appikiri' maraenga siagang kreatifka. Makalima, akkarena catur anne biasana salloi, nasaba' pakkarenana aparallui wattu appikiri' rencana siagang strategi nakalahkangi lawanga. Taua akkarena catur anne parallui appare parencanaang labbi baji' ribandigkan taua tena akkarena catur.


La Moelu ammantangi surang manggena iareka anjama allo-allo ammekang ri binangayya. Sekre wattu, manggena niak naguppa juku cakdi, na allei nampa naparakai. Tena nisangkai mukona kamma anjo pila’ lompoi anjo jukuka, punna nipalembai ri tampak lompoa, pila’ lompo tongi. Manggea nasuroi anne anakna nalappasak anjo jukuka arengna Jinnade mange ri tamparang. La Moule nakuai ri Jinnade musti battu punna nikioki ri La Moule. Mingka niak tau ri ampik ballakna La Moule mange najakkalak Jinnade nampa nakanre. Wattunna naissengi La Moule, sanna’ dodongna, naboliki ri buttayya anjo buku jukuka nampa niak tombo pokok bulaeng kullai napake La Moule untuk kabajikang. Nasabak anjo anak-anaka nangai dudu anjo jukuka, kakdek bedek naissengi kua la nijakkalaki, tala nalappassangji.


Akordion anne relatif caddi siagang ni karenai ammake cara ni gantung ri kaleng ta. Anjo tau karena yaa anne Akordion ka na karenai tombolok tombolok akor ammake jari jari limang sebelah kiri na, sedangkan jari jari limang kanan na na mainkangi melodi kelong ni bawakanga, mingka anjo tau karena yaa anne lekba terlatih mo memang kulle sambe sambei limang na. Punna ni karenai akordion ni sorong ki siagang ni gattangi kulle ni pagiok udara ri lalang na. Bantuk na dasar alat musik anne di yakini lekba mo ni ciptakan ri Berlin wattu na taung 1822 ri Christian Friedrich Ludwig Buscgmann. Manna mamo kamma anjo, anne alat musik accordion ka pertama kali na ni patenkan ri taung 1829 ri Cyrill Demian.


Kegiatan ibadah na lakukang oleh umat budha lekbak nilaksanakan secara turun menurun iareka anjari tradisi battu ri tau toana budha. Passuruang beribbadah poeng niak terdapat lalang kitab sui, jari kegiatan anjo anjari rutin na lakukan. Battu ri dasarna, umat budha akkulle ibadah lalang ri ballakna iareka ri vihara. Ibadah umat Budha taramasuk penghormatan ri dallekangna patung Budha sambil appalak doang siagang allakukang pammujang bakti. Appalak doang lalang ajarang Buddha tujuanna untuk ampabangkit kekuatan lalang jiwa supaya kulle na capai tujuanna. Appalak doang biasana ni pakaramula siagang pammuji, ni sambung siagang kalimat renungang, siagang ni tongkok siagang harapan untuk iangaseng mahluk.
Battu ri jurnal Tradisi Sembahyang Umat Buddha oleh Safari Maulidan, akkana umat Buddah kulle na panjatkan doa untuk kasalamatan, kejayaan, keberuntungan, kerukunan, para bijanna siagang maraenganna.


Masalah na anjo pilleng barat ka na gambarakkangi Kazakhstan anjari negara antu tertinggal ka, kodi tanjak, siagang anti semit. Kazakhstan antu ni sakbu anjari negara antu na ekspor ka anak anak muda na mae ri ballak na Michael Jackson antu ri dunia nyara ni dakwai anjari pedofil siagang 300 ton bulu kemaluan lalang na sekre taung. Ironis na, anjo ngaseng syuting na adegan na Kazakhstan justru ni parek ri Rumania. Tena pa anjo poeng berbagai karakterisasi na warga Kazakhstan antu na parek ki taua sesat. Misal na kebiasaan na salam antar burakne lompoa antu buah zakar na, atokah berburu kong kong anjari olahraga favorit na.


Uzza ni jelaskan antu mi sekre Jin / makhluk halusuk (niak tong jelaskangi kana wujud na singkamma baine) antu na diami sekre pokok. Seiring na wattu aa anjo pokok / patung na gambarakkangi pokok anjari berhala mo. Lata rodong anjari penggambaran toko fiktif anru ni kagumi yaa. Uzza masa kamma kamma anne kulle anjari tokoh kartun singkamma Naruto atokah sosok fiktif belaka singkamma Captain America. Manat ni jelaskan antu mi batu lompo (niak kana na jelaskan kana warna eja). Manat todong anjari penggambaran na toko antu kamma kamma anne ni kagumi siagang nyata wujud na. Manat masa kamma kamma anne kulle anjari tokoh politik, tokoh adat, tokoh agama, siagang maraenga poeng.


Caritana i Rammang bersambung inji. Anne tau battu ri restoranga nahubungi Rammang via Whatsapp. I Rammang terlambatki poeng nacini sabakna lampai rong ri daklekang lorongna ammali tempe goreng kremes rua sabbu sekre kodong. Naballimi anjo appa tempe sabak eroki napasi kanre siagang kanre naballia sumpaeng ri restoranga. Anne tau restoranga eroki na kirim poe 3 jangang sabak kodi pakkasiakna lampa ri rammang nakaluppai napatamma jangangna sumpaeng. Akhirna Rammang na cinik mi pesan wa na anne tau restoranga , sukkurumi kodong rammang jari tongji aknganre jangang geprek nyamanna sulawesi. Sabak lekbakmi ni kirimkan jangang tallu , kodi tong pakkasiakna ramma punna tena na robai ulasanna ri aplikasi Go*ek ka sumpaeng. Akhirnya Rammang langgananmi malli jangang ri anjo restoran sumpaeng.


Angngapa anjo tau baratka na ngai nganre daging na tena matang dudu, na anjo daging na kulle niak bakteri na.. ka anjo daging yang tena matang arenna medium rare punna di ko’ko ki lu’mu ki tena na terasa’ nampa anjo daging medium rare ka niak sike’de je’na daging na pi. Punna niak masalah pa’kasiana’ niak faktor yang kulle ri cini. Faktor se’re kulitasna daging, anjo daging ri pare’ steak baji’ki kulitas na anjari anjo bakteri ri daging rate na ji na taba. Faktor rua suhu tunu na, anjo steak punna ri tunu i suhu na baji’ punna 100 derajat (150-160) anjo mi pasti mate mi bakteri na. faktor tallu, ka’bala na daging. Punna erok baji’ anjo daginga na tena bakterina kulle ri cini ka’bala na daging.


Sempak golo, sebagai sala sekre olahraga paling loe na karenai siagang na ngai ri Indonesia, anjari pilihan kegiatan ri wattu kosong mae ri loe kalangan, kususna anak-anak ri wattu karueng. Tena na kecuali nakke siagang urang-urangku maraenganna. Ri masana, paraikatte sannak ni ngai akkarena sempak golok sepuasna, sesukana, tanpa mengenal wattu akkarena, barikbasak tanggallo alloa iareka karueng, bahkan biasa sanggeng na bangi pung tena masalah ri wattu cakdi-cakdi ta. Ya sempak golok anjari olahraga paling pavorit paraikatte assiagang semenjak riolo marioloa. Rasanna tena parallu susah-susah siagang membutuhkan sesuatu yang kakjalak punna erok akkarena golok. Cukup ammalli golok palastik ri warung ambania pung kulle mki akkarena. Paraikatte biasa ammalli riolohanna ri toko olahraga niaka ri kota secara kongsi-kongsi sanggengna takkumpuluk si pamalli golok.


Lekbakna assambayang subu, niak tau katto’-kattoki pakkekbukku, pas nisungke niaki Ato naboya buru’nengku. Ternyata anu lekbakmi parek janji sipakrua erok mange ammekang. Mingka kammayya nakua tau toayya riolo, punna niak tau la mange ammekang, teako kutaknangngi kua la kemaeko? Tea laloko, ka tala niak la naguppa bedek. Njari tala sallo inne, aklampami buru’nengku siagang Ato, kusuroi erang roti siagang jeknek sollanna niak antamak ri battangna punna bari’basakmi. Niak kapang 3 jang lakbi mange ammekang, tettek 9 niakmi moterek ngerang kantong pelastik lekleng. Kuciniki bonena ternyata loe naguppa, niak juku katambak rua, niak juku eja tallu, siagang lobster 5. Sannangna tong nyawayya punna niak naerang amminro. Njari kupalluangmi anjo lobsterka ka iya mentodo poeng pangngainna buru’nengku, seafood. Anjo juku katambak siagang juku eka kubolikji rolo’ ri freezerka, karuengpi kujama iyya.


Rampa-rampa utamana sambal peccel iamiantu canggoreng tana siagang  lada caddi ni  campuru siagang ni tumbu a’rurung bahang-bahang maraenganna singkamma kencur, raung lemo marica, lasuna kebo, camba jawa, golla eja siagang ce’la.
Peccel biasa pole ini passurang siagang tempe goreng, rempeyek canggoreng, rempeye anak doang, rempeyek kedelai iareka lempeng berasa. Maraenganna anjo peccel biasa tongi ni passurang kanre kebo bambang ni tambai dageng jangang iareka ate-ate jangang. Patalanna akulleki ammake piring iareka ni patala ammake raung unti ni lappa anjo nikanayya pincuk. Kasiana anne peccel ka nia kasia’ passena anjari ciri kasna ane kanre-kanreanga, pokokna anne sambal peccelka assipa mentongi punna segangki agangta kanrei


Ri kamma kammayya anne tallasatta ri linoa ia ngaseng serba gampangmi assingkamma kanre kanreang instang. Na sabak battu ri teknologi mangking canggih, katte biasana angnganre kanre kanreang cepat saji. Kamma anne pole na pakamma loena jama-jamang  siagang kasibukang.
Rupanna kanre kanreang libayya tikno rikammayya anne iami antu burger, pizza, kentang goreng, ayam goreng, siagang maraenganna.
Ri kammayya anne, nia rupanna kanreang cepat saji akkulle ni balli nampa ni pallu ri ballak, assingkamma nuget jangang, kentang goreng siagang maraenganna, kabajikanna ammile anne cepat saji iami antu gampang ni pare siagang tena na ammake wattu sallo. Mingka parallu ni isseng kana anne kanreang cepat saji loe rupa rupanna kandungang bahang pangawetna. Baji intu penyedal rasa, penguat rasa (Msg), iareka bahang pangawet maraenganna.


Rua bulang lalua, i nakke garring pa’risi’ battang. Na pakamma ngai tena angnganre na tena ku kanre kanreang tena bajika. I nakke angngai nganre kanreang instan , tena ku kanre gangang na rappo-rappo. Anjomi mange ka ri dottoro’ka pariksai kalengku . Dottoro’ka na sareanga obat nampa na pappasanga angngannre gangang na rappo-rappo. Ka injo gangang na rappo-rappoa jai kasia’na, niak serat na vitaminna bajiki ri battanga. i nakke ku ngai nganre gangang sinao ka jai vitamin dan zat bassina. na rappo tangang-tangang bajiki seratna ri battanga. le’ba ku mi ngai nganre gangang dan rappo-rappo tena mi ku kasia’ki pa’risi battang poe. injomi di kana ayo bajiki pola tallasaka, bajiki pola kanrea na jai nganre gangang na rappo-rappo manna inne kalea salewangang.


Taua antu tena na sikamma ngaseng, niak na ngai ngaseng kanre kareang nga niak tong mile mile apa erok na kanre sabak tena na kulle nganre kanre sambarang. Nia mi salah sekre na, Nia anjama ri kantorok ang ngurusuka kanre kanreang. Allo allo Nia sanging kanre kanre na boko ii, jama jamangna ii Nia na cubai anjo kanrea nampa na poto poto ii poeng. Punna lebbami, na pantama ni ri Social Media nikana Instagram. Kodina sekre, ii Nia anne jai tong kanre tena nakulle nakanre sabak tena na ngai atokah tena na kulle na kanre sabak niak alergi na kamase. Bajikna, agang agangna Nia nissengji anjo jari tenaji na njari masalah.


Paling nyamang punna sigompoangki mange ciccinik pertandingang olahraga, marengi anjo pakkasiaka punna kale-kalengta aklampa siagang punna sigompoangki. Bajiki pakkasiaka punna jai tongki mange ciccinik. Kamma punna niak pertandingang olahraga ri sikolayya, sekre kelas sareki dukungang, ricui, heboh punna jaiki njari serui. Punna kale-kalengta ji biasa tikdokdik jaki, dodongji pole nikasiak, erokki carita mingka tala niak urangta ri ampikta, maraengi punna kale-kalengtaji heboh. Punna niak niurang iyya maraengi caritana, bajiki pakkasiaka pole. Anjomi punna niak pertandingang ki kutaknang memangmi agangta ngaseng sikurana kulle niak wattunna mange ciccinik sollanna kulleki surang mange aklampa, kulle tongki pole apparek konten toh ri tiktokta surang agangta.


Oliebollen, kanrejawa ri balandayya maroaki ri media sosial. tau-tau ramei nasaba nia tau ri medsos nakana oliebollen singkammai odading, kanrejawa ri bandung. Anne tau caritai wattuna liburangi ri Amsterdam naciniki nia kanrejawa jarangi ribalu. Anne tau akkumpuli siaga tettek sanggenna nagappa antu kanrejawaya. Lebba nacini sagang nakanre nipasalasai nasaba sangkammaji odading kacinikang. Oliebollen ripareki amakeki tarigu. golla kassi, tallo, kantala' rappo, susu cairik, siagang ragi. Kassia'na oliebollenka anne singakamai donat nasaba singkammai ri sanggara siagang bundaraki. Oliebollen ini ricampuruki golla alusu' siagang kayu rappo. Oliebollen ri balandayya biasana dipatalaki ri natalakka siagang anginung teh ri sarapanga siagang ri karueng hari


Paling ku u'rangi na pawwanga ammak ku anjo tea ki anjari palukka. Ka teai hak ta erok ngalle barang-barang na tau maraenga, anggappa ki dosa lompo punna anjari palukka ki. Punna ri negara Arab na timor tangngah bella rinjo, na gappa ki anjari palukka, kullei na potong limang ta. Ka sikammai anjo ajaran na agama ta riolo. Tapi punna ri Indonesia palukka tena ji ri polongi limang na , ri sareang ji saja hukuman penjara siapa taung. Tena ki kulle a'gaukang dosa anjari palukka, tena na hallala ri kanre hasil maluka ka. Boya maki saja jamang halal ka kulle ri kanre baji.


Niak nasihat battu ri tau tau riolo aa. Anjo ballak ka paling kajjalak, teai tanah atokah bantuk fisik na bangunan na. Mingka rampik ballak ta. Nasihat anne semakin ta dewasa, anjari pinak ni mengerti siagang kehidupan ta allo allo. Riolo, anjo taua lekba ka am mantang ri perumahan nga biasa ni bully, ni juluki tena na erok ak sosial atokah tena na erok berbaur. Battu na injiriolo, budaya srawung antu ri Indonesia sannak ka kental. Srawung anne mi ni kana sekre budaya antu kulle niak manfaat na barak kulle na pa bajik rasa persaudaraan ta siagang masyarakat ka antu kulle ki accarita.


Anjo punna sicinikki surang atlet paling ningaia, kamma tongki la ma’bung. Lekbakka sibuntuluk Sony Dwi Kuncoro wattunna battu ri mangkasarak ka niak pertandingang klub iya ngaseng niaka ri Indonesia, Mangkasarak anjari tampak pakgaukanna. Langsungi ku battui ri allo pertamana, kutayang mentongi  ngaseng sanggenna ku guppa. Wattungku la antamak ri gedunga, niaki Sony Dwi Kuncoro assuluk, ngurana langsunga nekkerek dende nasabak nampai anne sikalia kucinik langsung tanjakna. Anu gammarak dudu dende. Bajiki nicinik ri telepisia, mingka bajikkangngangi nicinik aslina. Soberek dudu pole sanging mamo ta’muri-muri, njari langsunga mange ri ampikna appala’ poro sipakrua. Bajikna tenapa na jai taua. Anjomi punna ni issengi kua la battui atlet ningaia, bajik punna libaki battu sollanna tenapa na jai dudu tau erok appoto.


Keteladanan Nabi Luth anjari sala sekre hal panting untuk akkulle katte amalkan lalang tallasak allo-allo ta. Allah ampanjari Luth sabagai Nabi siagang tujuan untuk am-pakasadarak kaumna niak akgauk maksiat. Assingkamma ni iseenga, kaum Nabi Luth ni kenal siagang sakbukang Kaum Sodom. Assingkamma lalang firman Allah SWT Kurangan surah Al- A’raf ayat 80 battuanna “ nakke lekbak angutusuk Luth mae ri kaumna. Ukrangi ri wattunna Luth akkana mae ri ia, angngura nu appare perbuatan keji yang riolonganna tena niak tau pung niak anggaukang”. Kaum Sodom anne iamiantu kaum sanna menyimpang. Biasana ia anrampok, ammakji, siagang akgauk jahat lalah ri tallasak allo-allona, siagang ia pole na ngai singkammanna jenis.


Pulau Samalona iamiantu sala sekre kawasan objek wisata niak kassik kebok-na siagang gammarak pamandangan rawa tamparang-na. anne pulau ammantang ri daerah Kacamatan Mariso, Kota Mangkasarak Sulawesi Selatan, samalona pulau cakdi mingka tena na kakurangan fasilitas. Jarakna battu ri kota Mangkasarak sekitar rua kilometer punna eroki mae anjoeng paralluki naik biseang battu ri paklimbangang cakdi ambani ri Pantai Losari, wattu pakdayan-na sekitarak 30 manik.
Paklimbangan niaka ri Jalan Benteng Roterdam anne sannak sibuk, sabak ia allayani tau wisatawan siagang warga iareka padagang. Sewana untuk aklimbang akrupa-rupa tergantung tujuan. Niak rua sifat penyewaan biseang, iamiantu sifat pribadi na umum. Ni maksudka sewa biseang pribadi iamiantu ni sewakan rental penuh lalangna siallo na antaraki mange-mange sanngengna lekba biasana anne untuk wisatawan, sedamgkan umum untuk allayani warga iarega pedagang punna erokmi ammeter iareka nampa la limbang ri kota Mangkasarak.


Jai ewangang pallu dipassadiangi ri pasara'ka. Taua anggai apallu pasti naisseng arenna panci presto. Bedana panci prestoa siagang panci biasayya anjo panci prestop patongko'na tatongko rapa'ki nakonci uap bambanga punna erokki kanreanga cippa atti'no. Panci prestoa anne rassiki ripake appalu bahan kanreanga salooki ripallu, contohna assi sapi, assi bembe, jangang kampung, siagang maraeng-maranenga. Tena na ngaseng taua naisseng antekamma panci prestoa ripake. Punna ammake panci presto, je'nena wajikki jai ripantama, punna tena gosongi kanreang siagang le'lengi panci prestoa. Mami cia nia' carana anne panci prestoa sanggenna tangkasa'ki singkamma panci berua. Punna ribissai ripantama je'ne alling appa sinru. Nampa pancia ripambangi rodong ri bo'bokkna pancia.


Sanggengku lekba bunting nakke na bainengku kungai a’lampa nganre-nganre ri warunga. Sampengku anggapa kanre-kanreang paling ku ngai iamiantu Nasi Goreng  Eja, Nasi Goreng Eja iamiantu kanre-kanreang ni isseng battu ri mangkasara, ni pare rupa-rupa rasanna nia nasi goreng eja nisarei jangang, nia nisarei doang. Rasanna anjjo rampa-rampa i lalanga ri Nasi Goreng punna nia angngaraki kammai tau kacipurang kalenna saking assipana na ara’.
Rupanna anjo Nasi Goreng ejayya  na tanjja eja  ka nisarei Lada Eja Botolo’ siagang rampa-rampa. Nakke na bainengku sanna ni ngai dudu Nasi goreng eja punna ni perai lemo kacci ini tamba bayao sanggara sitangnga ti’no ratengganna siagang lada didi botolo’ mangka anjarimi nasi goreng assipa’ na massori.


Rolong sallomi iyaa, niak penelitian lompo nasambung sambungkanngi kolesterol darah tinggi siangan penyakit jantung. Wattuna 1961, America Heart Association napoangki kana niak pembatasanna diet kolesterol. Jai kalompok kagassingngan appare kamma kamma anjo. Sangngengna dekade maraengnga, nganre bayao ni linoa naongngi sikedde sikedde. Jai tau sambei bayao anjari kanre maraengnga anjo sirupa tongji tapina tena niak kandungan kolesterolna , anjo mi anjo standarna kanre kanrena taua ni Amerika. Niak sekre studi, nagampami kana nganre kunyik bayao allo alo sangngengna sitaung (1) tenaja na signifikan lampa ri jaina kolesterol ta, Kolesterol HDL ato LDL, atokah rasio kolesterol totalna ri HDL iyami anjo berpengarua ri jantung ta.


Kana anjo keyakinan battu ri sesuatu antu sipak na metafisik tena na lekba final ato niak akhere na lalang bantuk apa apa, kah anjo ngapa na keyakinan tena yaa lekba ni uji siagang ni kutaknang antu mi keyakinan na parek ki salah lalang, kah anjo battu na inji ri awalak anjo apa apa yaa antu mi konsep dogma ni tappaki tena niak pengetahuan anjari anu apa apa na landasi anjo toh. Ri rinne mi anjo filsafat ka niak barak anjo apa apa ya ni barassiang dogma tekamma kagassingan ta appikkirik atoka apa apa ni tappaki, harusuk ni awali anjari ni tappaki potensi akal antu niaka ri lalang na kaleng ta, kesadaran ta tekamma penting na ammikkirik siagang na sare ki stimulus keriositi antu ni punnai antumi sekre harusuk ni panjari tanggung jawab ta anjari tau.


Tefal So Chef Deep Frypan iyami nikana pammaja kulle aa tahan sallo kah bantukna gammaraki ala ala kamma anne Modern jari sanna gampang na nipake pallu pallu, tumisi tumisi, apa apa ero nipakeang = ngi allo allo. Ni parek battu bahan bajika siagang lapisanna battu titanium tenayya adakki. Tefal So Chef Deep Frypan poeng gampang ni barassiang, battu lalang siagang battu luarak. Sabak anne Teknologi berua nikana Thermosignal, Tefal So Chef Deep Frypan anjari pammaja caraddek iyami antu kulle ki na tulung issengi siyapa suhu bajik na punna erokki appallu. Tefal So Chef poeng ni lengkapi nikana Induction Technology napanjari anne pammaja ka kulle ni pake ri komporok gas ,komporok keramik, komporok listri, siagang induksi.


Ri zaman riolo, niak rua tau tebang kayu, Minokichi siagang Mosaku. Minokichi anjo wattua muda inji sementara Mosaku toa mi. Ri sekre allo ri musim dingin, iya tena na kulle moterek lekba na na polong kayu aa kah terjebaki badai salju. Iyaa na buntuluk ki sekre pondok jari na putuskangi ak bangngi rinjo. Ri lalang bangngi, Mosaku bangungi nampa niak na cinik sekre baine cantiki nampa pake baju serba kebo. Anjo baine aa na hembuskangi nafas na mae ri Mosaku nampa anjo tau toa yaa mate mi gara gara dingin. Lekba na na buno Mosaku, iya na dakke mi Minokichi barak kulle na lakukan anjo sumpaeng na pareka, mingka iyaa tena na giok sambil na cinik Minokichi.


Babalung, antu tanam tanaman bebalung kulle lekba ko lekat siagang tulang na. Iyaa, bahan utama na anne kuliner kah antu mi tulang iga saping atoka tedong antu ni bumbui ammake cabe rawit, bawang putih, bawang merah, lengkuas, siagang kunyit, ni tambah todong jahe. Antu paling khas lalang ni sajikan anne bebalung antu mi taburan bawang goreng na antu sannak jai na. Bebalung antu paling populer niak ri Depot Kelebet ri boko na kantorok gubernur NTB. Kanre kanre khas lombok anne kulle erok singkamma siagang tengkleng mingka na parek iyaa tulang saping teai tulang kambing atokah domba, kah punna tulang saping kulle kapang labbi kayai lalang na.


Olahraga bulutangkis anjo riolo maraengi sistengna surang kinne. Ucu’ naisseng ngasengi anjo nasabak battu rioloji cakdi kijai na nangaimi bulutangkiska. Punna niak akkarena ri telepisia, mangemi anjo ciccinik sipakrua tong manggena. Apalagi punna Taufik Hidayat akkarena, manna nganrea nakaluppai ji. Riolo intu tania sisting poin 21 napake, sanggenna ji 15, mingka lakbi salloi rioloa nasabak biasa tapping annangi lettek bola nampa guppa sekre poin. Njari biasa sekre pertandingang tallu jang akkarena dende. Anjomi nisambei sistingna kamma olahraga polli. Punna niakmi narapiki poin 21, artina ia mintu ammeta. Njari sekre pertandingang biasa paling sallo mi intu sekre sitangnga jang, paling sallomi intu. Mingka nakuai Ucu’ iyya manna sanggenna tettek sikura punna bulutangkis, la nacinik ji sanggenna lakbusuk.


Teknik antu jai ku langngerek rinne antumi ki pahami arti na bacaan sholat ka. Jari punna katte ammaca apa, ating ta kulle minawang na terjemah kan apa massu na anjo ni baca yaa. Mingka terus terang, erok khusuk as sambayang anne sanna sussa na ni parek. Bahkan nakke kaleng kaleng ku tenapa ku lekba kapang rasakangi. Kamma anjo niak narrusuk apa apa ganggui, terutama ri pikiran ta. Punna pakarammula ki takbir, jai antu banyang bayangan suluk atoka pakngurangan ri ukrangi. Mingka tena ja salan na sanging ni usahakan toh. Kah ni pahami ji kana Karaen Puang Allah Ta’aala na ngai hamba na antu sanging berusaha na bajiki kaleng na siagang ibadah na.


Apparek jangang krispi gampangji ri pare’ ri balla. Tea maki ammali ri balla kanrea.  Cara se’re campur jangang siagang bumbu instan jangang krispi kulleki balli ri warung rampi ballata. Le’ba na ri bumbui kulle ri pattamma ri kulkas 30 menit. Punna le’bami 30 menit pasuli mi janganga nampa ri panaung ri bumbu kalotoro’ nampa di pacco-pacco. Panaik mi minnyak ri komporo, punna bambang mi panaungmi janganga . teaki kaluppai pepe’ komporo ri ca’di’i. Sanggaraki jangang krispi na anjari kunyi’ bulaeng. Punna anjari kunyi’ bulaeng mi tanjana, kullemi ri pattamma ri panne na kullemi ri kanre siagang kanre kebo’ na sambala eja.


Sebenar na sungkan ka erok na rimai, kah nakke secara usia anjo kulle ni kana toa ma. Punna ni sare angpau sebenar na tena mo ku pantas todong. Punna cucu na battu ri rampik ballak ku memang sannak inji caddi na, smp inji siagang mondok ki jari ku kana nakke wajarak ki punna ni sarei angpau ri ammak ku. Jari nakke ku sakring sungkan ka kah tena mo umuruk ku narima kamma anjo. Sebenar na sukkuruk tong ja kah jai inji tau pedulikanga kodong, padahal nakke moterek ka todong sannang sannang ja. Minus na anjo tuo ki ri desa yaa harusuk ki kassak mental ta, kahh nakke riolo lekba ka gap year, lekba ka ku sakring anjo ni kutaknang narrusuk ki kah julid ka.


Moterekna sikola, Irma na katto'-kattoki ballakna Lia ka siampik duduji,  ammani dudu tontongangna anjo ballak ruayya. Wattuna intu, Lia niak memangmi telepisina nampa niak todok CD pilleng Kuch Kuch Hota Hai na. Mingka anne Irma tala niakpi telepisina kamase.  Njari sijanji surang Lia ciccinik pilleng Kuch Kuch Hota Hai allalo tontongang. Najari Lia nasungkei lakba'-lakbak gordeng tontongangna sollanna kullei ciccinik Irma. Sipakrua tonji ciccinik kamase ri tontongang ballakna massing-massing. Punna niak tala nacinik Irma,  nakuai issedek mange ri Lia,  ulangi rolo' lima menit ribokoang, naulangi tommi anjo naung Lia kamase. Anjomi sanggenna lompo anne Irma surang Lia, tala lekbaki kulle nakaluppai anjo masa-masa wattunna cakdi kamase.


Niak ku buntuluk ri internet ka nikana Tsundoku anjo ku cini ri artikel openculture siagang bbc. Anne istilah Japang awalak na mumba ri era Meiji (1868 – 1912) ni pake anjalaskan tau niaka jai bok na mingka tena ja na macai na bolik bawang ji. Anne istilah na battu ri rua kata , tsunde – oku siagang doku – dokusho. Tsunde – oku artinna “na passangi ji tak bolik tassusun” . Punna dokusho artinna “ammaca bok”. Punna ni pasigabung mi anjari tsundoku antu artinna ammali bok nampa ni bolik bawangji tassusun. Kulle ni kana tau natabayya anne tsundoku antumi tau na ngai ji ammolik bok.


Riolo tena ku ngai tahu a , ku ngai inji tempe a. Punna ri pare' tahu kecap nampa ku ngai. Appare’ tahu sanggara kecap tena na susah, carana gampangji. Sediakan mentongmi bahan-bahanna sikamma tahu 500 gram, 2 sendok tepung terigu, 1 sendok tepung berasa, 4 lasunu kebo’ , kunyi’, katumbar, kecap na je’ne kebo 300 ml. Punna le’ba mi bahan-bahanna, cara se’re na polong-polongmi tahu na. cara rua na campurmi anjo bahan-bahanna lalang mangko’ siagang je’ne kebo na. teaki encere dudu manna anjo adonan tempe na gantala’ ki. Cara talluna pantami anjo tahu lalang mangko’ ka tadi nampa ri sanggara lalang minnyak bambang. Sanggara ki tahu na anjari coklat kalotoro’. Punna sanggarami kullemi ri sareang kecap na lada. Nampa panaikmi ri panne a, kullemi ri kanre siagang kanre kebo’.


Sitojengna sanna’ jaina ide punna erokki balu’-balu’ ri ballak kullea loe doek niguppa. Manna mamo biasa tala niak bisnis tahang sallo nasabak jai perobahang anjari ri linoa anne. Salah sekre kulle nigaukang iamintu tampak akbissa motorok ri ballak. Tenaja parallu niak modalak lompota punna erokki pajappa anne bisniska. Apalagi anne tanpak pa’bissa motorok gampangi nigaukang nampa kulle jai doek niguppa, injomo punna bosi tarrusuki nassami cakmaraki motorokna taua. Anjo pakakkasak parallua niak iareka kompresor, emberek, kanebo, sampo oto atau motorok, selamg, listrik siagang jeknek. Punna erokki nyungke anne bisniska ri ballakta, modalak parallu nipasuluk sekitar sagang tuju juta kapang, tenaja na lompo dudu toh, mingka kulle jai niguppa battu konjo.


Terang bulang iamiantu singkamma kanre kanreang ringang siagang kasiakna tanning, ni pare battu ri tepung tarigu, bayao, golla, mantega, soda dumpi siagang maraenganna. Terang bulang iamiantu sala sekre kanre kanreang ringang anjo sanna ni asseng ri dunia kuliner masarakat Indonesia. Pabalu terang bulang biasana ni gappak ri wattu bangi siagang tassebar ri sikuntung wilayana Indonesia.
Rinni ri kota mangkasarak ri kammayya anne sannami jai na pabaluk terang bulang,  anne kanre-kanreang loe rupa rupanna kasiakna, siagang sikuntu inovasi singkamma terang bulang greentea, red velvet, canggoreng, siagang maraenganna. Maraeng pole punna errokki appaseng kasiakna  sesuai ni ngaia. Akkulle tompa ni bage-bage terang bulang na anjari sagantuju bageang siagang kasiakna assisala sala.
Ri kota mangkasarak, pabalu kanre-kanreanga anne biasana pakaramula taksungke  punna lekbak assambayang mangaribi  iareka biasana pakaramula tette sitangana tuju ri bangia.


Kinne mara’-maraeng dudumi nikasiak punna asuluk ballakki nampa tala nierangi HP ya, anjo anjari nomorok sekre pakakkasak parallua ni erang punna aklampa-lampaki. Mingka sebenarna niak tonji pengaruh kodina anjo HP ya dende. Pertama kullei naganggu perkembanganna anaka, kamma games. Biasa anak-anaka kuttui nganre kuttui mange appilajarak punna takkala akkarena game mi. Apalagi punna kulle napake HP na parek contekang punna ujiangi, ommalek Karaengata’ala. Maka rua kulle nasareangki efek radiasi. Njari punna memang tenaja na parallu dudui anak-anaka takgalak HP, bajikangngang tea maki sareangi. Maka tallu iareka kullei nilukkaki. Jai pallukka kinne anak-anak issedek naincar. Punna niak anak-anak takgalak HP kulle njari napancingi taua aklukka.


Ri allonna ahaka lekbakku akbissa motorok, ku laloangi manggeku accidong-cidonga ri dallekang ballaka ammaca koran, angnginung kopi, naengka' tommi poeng bangkenna siali ri tompo' bongganna. Kuciniki ri anjo koran nabacayya, niak gambarak lame-lame pallu ri tompokna nisare kaluku paru'. Nasabak penasaranga kubaca todoki anjo berita kanre-kanreanga, ternyata anjo lame-lame pallu nisarea kaluku paru' ri tompokna iareka kanreang khasna Kabupaten Bantaeng. Pila' pore pole kucinik anjo gambarakna, parallupi nipasurang cobe'-cobe tumisi'. Kubacai anjo baritayya nakanai 'paralluko cobai anne kanreanga punna mangeko ri Bantaeng'. Langsung tongi iyya kubeso' limanna manggeku nampa kukua "ambamo pak eeh maeki ri Bantaeng cobai anjo nikanayya lame-lame pallu siagang cobe'-cobe'na, lanri lekbakmi kubissai motoroka ^^


Nakke kebetulan lagi ku kembangkangi sistem franchise kuliner antu booth na kulle ni buka ri teras ballak ka, jari pihak franchise tena na parallu mo sede na bota karyawan lainga atoka na boya tampak erok na sewa ri tanga tanga na pusat keramaian nga. Bahkan peralatan komporok, panci, siagang freeze todong kulle ni pake peralatan ballak. Yahh konsep na anne ni kana Ghost Kitchen Franchise, produk na pertama kali na antu katte erok ni kembangkan antu mi donat lucu emput lumer battu ri vendor konsorsium ta ri Kota Sidoarjo – Jawa Timur. Paballukkan paling lompo na antu pasti ammalo platform go food / Grab food / Shopee food atokah kulle todong fitur shooping ri sosial media lainga.


Anjo wattu ku make si Axioo, memang sikedde kecewa ka siagang buld quality na. Anne laptop ka bantuk na singkamma laptop lammoroka (harga na kulle kapang 20 juta nah) jari na nakke singkamma punna agya ni sare mesin mercy siagang harga mercy. Keyboard na memang biasa ji nahh, tena ja niak specal. Trackpad labbi lebarak battu ri dell latitude, minus ri touchpad na antu tena na sensitif siagang click touchpad na biasa ii tongolok tongolok. Yahhh battu ngaseng anjo, nakke tena ku ngai pake dell latitude, kahh ni cinik singkamma ki memang pegawai bank, bantuk na boxy singkamma anne laptop ka rilis ki 10 taung laloa.


Accini tanding Piala Linoa ri televisia ri Brazil sanna baji' na. Utama na tena ja na perlu ki begadang inung kopi na kanre kacang manna lan'nyak ki ta'dodo ka. Anjomi tena niak ri rinne kuis erok ri tebak na biasa na baine erangi acara na siagang na pake baju tim bolayya. Niak agangku ku pawwang kammanjo punna ri Indonesia niak acara kuis erok ri tebak siapa skor na anjo tanding bolayya ri cini ri televisia, ta'bangkai agangku angngapa accini bola erok akkarena tebak-tebakan kamma anjo ka ri Brazil inne negara na tena niak acara kammanjo. Serius ji accini bola ri televisia.


Ri kota Mangkasarak niak sikuntung klenteng, sala sekrena, Klenteng Xian Ma ri jalan Sulawesi, ni kana tauaa, anne Klenteng Xian Ma anjari sala sekre Klenteng paling tua umuruk na ri kota mangkasarak.
Na lansir battu ri Fajar.co.id, Klenteng anne ammenteng sejak taung 1864 ri allaloa. Xian Ma poeng lekbakmi ni rombak pisikuntung kali semenjak lekbakna takbaung. Ni isseng kanayya ri taung 2005, ni lakukan pabajikang secara lompo ri Klenteng Xian Ma siagang ni baung anjari 5 tingkak. Sanggengna ri taung 2008, Klenteng paling tinggi ri mangkasarak anne resmi ni gunakan warga etnis Tionghoa. Battu ri iangaseng na klenteng niaka ri kota mangkasarak, Klenteng Xian Ma anjari klenteng niaka ammake kalabbian kale-kale siagang anjari paling na ngai mae ri wargana, sabak anne klenteng na anggap sabagai klenteng siagang dewa dewi paling lengkap.